# Töö &kate; redaktoriga

## Ülevaade

&kate; redaktor kujutab endast &kate; akna redigeerimisala. Sama redaktorit kasutab ka &kwrite; ning seda võib kautada ka &konqueror;is tekstifailide näitamiseks, asugu need sinu arvutis või kuskil võrgus.

Redaktor koosneb järgmistest komponentidest:

Redigeerimisala

  See on koht, kus asub dokumendi tekst.

Kerimisribad

  Kerimisribad osutavad dokumendi teksti nähtava osa asukohale ning neid saab kasutada dokumendis liikumiseks. Kerimisriba kasutamine ei põhjusta siiski automaatselt kursori asukoha muutust.

  Kerimisribasid võib soovikohaselt näidata või varjata.

Ikoonipiire

  Ikoonipiire on väike riba redaktorist vasakul, mis näitab märgitud ridade kõrval väikest ikooni.

  Nähtava rea järjehoidja saab paigaldada või eemaldada hiire vasaku nupu klõpsuga rea kõrval asuval ikoonipiirdel.

  Ikooniriba saab näidata või varjata menüükäsuga Vaade Näita ikoonipiiret.

Reanumbrite paneel

  Reanumbrite paneel osutab dokumendi kõigi nähtavate ridade numbreid.

  Reanumbrite paneeli saab näidata või varjata menüükäsuga Vaade Näita reanumbreid.

### Selles peatükis räägitakse veel:

- Tekstis liikumisest

- Tööst valikutega

- Teksti kopeerimisest ja asetamisest

- Teksti otsimisest ja asendamisest

- Järjehoidjate kasutamisest

- Teksti automaatsest reamurdmisest

## Tekstis liikumisest

See sektsioon ei ole veel dokumenteeritud.

## Tööst valikutega

&kate;s saab teksti valida kahel viisil: hiire ja klaviatuuri abil.

Hiirt eelistades hoia all hiire vasak nupp ja libista hiirekursor kohast, kust soovid valikut alustada, kohani, kus soovid selle lõpetada. Selle operatsiooniga ongi tekst valitud.

Topeltklõps sõnal valib selle sõna.

Kolmikklõps real valib terve rea.

Kui klõpsamise ajal hoida all klahvi &Shift;, valib see teksti järgmiselt:

- kui midagi ei olnud valitud, siis teksti sisestuskursori asukohast hiirekursori asukohani.

- kui midagi oli juba valitud, siis seal alates (kaasa arvatud valitu) hiirekursori asukohani.

Kui teksti valitakse hiirt lohistades, kopeeritakse valitud tekst lõikelauale ja seda saab asetada, klõpsates hiire keskmise klahviga redaktoris või mõnes muus rakenduses, kuhu soovid teksti asetada.

Klaviatuuri eelistades hoia alla klahvi &Shift; ning rakenda liikumisklahve (nooleklahvid ning klahvid Page Up, Page Down, Home ja End). Võimalik on ka kombinatsioon klahviga &Ctrl;, mis laiendab tekstikursori liikumist.

Vaata ka samas peatükis sektsiooni Tekstis liikumisest.

Sooritamaks aktiivse valiku Kopeerimine, kasuta menüükäsku Redigeerimine Kopeeri või kiirklahvikombinatsiooni (vaikimisi &Ctrl;C).

Andmaks käsku Tühista valik, kasuta menüükäsku Redigeeri Tühista valik, kiirklahvikombinatsiooni (vaikimisi &Ctrl;&Shift;A) või klõpsa redaktoris hiire vasaku nupuga.

### Blokivaliku kasutamine

Kui blokivalik on sisse lülitatud, saad sooritada tekstis vertikaalseid valikuid, mis tähendab teatud arvu veergude valimist mitmes reas. See võib olla kasulik näiteks tabulaatori abil eraldatud ridade puhul.

Blokivalikut saab sisse/välja lülitada menüükäsuga Redigeeri Blokivaliku lülitamine. Vaikimisi kiirklahv on F4.

### Valiku ülekirjutamine

Kui valiku ülekirjutamine on sisse lülitatud, põhjustab kirjutamine või teksti asetamine valitud teksti alal selle asendamise. Kui see ei ole sisse lülitatud, lisatakse uus tekst tekstikursori asukohta.

Vaikimisi on valiku ülekirjutamine sisse lülitatud.

Selle võimaluse muutmiseks kasuta seadistustedialoogi lehekülge Valimine.

### Püsiva valiku kasutamine

Kui püsiv valik on sisse lülitatud, ei põhjusta märkide sisestamine või kursori liigutamine valiku tühistamist. See tähendab, et kursori võib liigutada valitud alalt mujale ja asuda teksti sisestama.

Vaikimisi on püsiv valik välja lülitatud.

Püsiva valiku saab sisse lülitada seadistustedialoogi leheküljel Valimine.

Kui sisse on lülitatud nii püsiv valik kui valiku ülekirjutamine, põhjustab kirjutamine või teksti asetamine juhul, kui kursor asetsed valitud alal, nii teksti asendamist kui valiku tühistamist.

## Teksti kopeerimisest ja asetamisest

Teksti kopeerimiseks vali see ja kasuta menüükäsku Redigeerimine Kopeerimine. Teksti valimine hiirega põhjustab samuti selle kopeerimise lõikelauale.

Lõikelaual asetseva teksti asetamiseks kasuta menüüksäku Redigeerimine Asetamine.

Lisaks võib hiirega valitud teksti asetada, kui sooritada soovitud kohas klõps keskmise hiireklahviga.

Kui kasutad &kde; töölauda, võid asetada suvalises rakenduses varem kopeeritud teksti, kasutades &kicker;i ikooni &klipper;.

## Teksti otsimisest ja asendamisest

### Dialoogid Leia tekst ja Asenda tekst

Teksti leidmise ja asendamise dialoogid on &kate;s üsna sarnased teistele analoogilistele dialoogidele, erinevuseks see, et teksti asendamise dialoog pakub võimalust sisestada asendatav tekst koos mõne lisavõtmega.

Dialoogid pakuvad järgmisi tavapäraseid võimalusi:

Otsitav tekst

  Siia saab sisestada otsimisstringi. Selle tõlgendamine sõltub mõningatest edaspidi kirjeldatavatest võimalustest.

Regulaaravaldis

  Kui see on märgitud, tõlgendatakse otsimisstringi regulaaravaldisena ning lülitatakse sisse nupp avaldise loomise või muutmise graafilise tööriista kasutamiseks.

  Vaata lähemalt peatükki Regulaaravaldised.

Tõstutundetu

  Kui see on sees, ei tee otsing suur- ja väiketähtedel vahet.

Ainult terved sõnad

  Kui see on märgitud, otsitakse ainult selliseid vasteid, mille puhul otsimisstringile vastab mõlemalt poolt eristatav sõna, mis ei tähenda tärki - ei mingit nähtavat märki ega realõppu.

Algusest

  Kui see on märgitud, algab otsing dokumendi esimesest reast, vastasel juhul kursori asukohast.

Otsi tagasisuunas

  Kui see on märgitud, püüab otsing leida esimest sobivust enne alguspunkti, milleks võib olla kursori asukoht või dokumendi algus, kui märgitud on ka võimalus Algusest.

Dialoog Asenda tekst pakub mõningaid lisavõimalusi:

Asenda järgnevaga

  Siia saa sisestada stringi, millega otsitav tekst asendatakse.

Valitud tekst

  See võimalus on välja lülitatud, kui teksti ei ole valitud või kui sisse on lülitatud võimalus Asendusel küsi kinnitust. Kui see on märgitud, asendatakse valitud tekstis kõik otsingustringiga sobivad elemendid asendusstringiga.

Asendusel küsi kinnitust

  Kui see on märgitud, hüppab iga kord, kui leitakse sobivus, esile väike dialoog, mis pakub järgmisi võimalusi:

  Jah

    Sellele vajutamine asendab leitud sobivuse (mis on valitud redaktoris).

  Ei

    Sellele vajutamine jätab leitud sobivuse asendamata ja sunnib edasi otsima.

  Kõik

    Sellele vajutamine lõpetab kinnituse küsimise ja asendab kõik sobivused.

  Sulge

    Sellele vajutamine jätab leitud sobivuse asendamata ja lõpetab otsingu.

Praegu puudub võimalus regulaaravaldise otsingul kasutada minimaalne sobivuse võimalust. Seda võimalust pakub &kate; tulevikus.

### Teksti otsimine

Teksti otsimiseks käivita dialoog Leia tekst kas kiirklahvikombinatsiooniga &Ctrl;F või menüükäsuga Redigeerimine Leia..., sisesta otsimisstring, määra soovitud valikud ja vajuta nuppu Olgu. Kui alguspunktist (kas kursori asukoht või dokumendi algus) edasi sobivusi ei leita, küsitakse sinu käest luba jätkata otsingut dokumendi algusest (või lõpust, kui kasutad otsingut tagasisuunas).

Kui sobivus leitakse, valitakse see ning dialoog Leia tekst varjatakse, aga see jääb alles, mis muudab edasiste sobivuste leidmise äärmiselt lihtsaks.

Otsingusuunas järgmise sobivuse leidmiseks kasuta menüükäsku Redigeeri Leia järgmine või vajuta F3.

Otsingusuunale vastassuunas järgmise sobivuse leidmiseks kasuta menüükäsku Redigeeri Leia eelmine või kiirklahvikombinatsiooni &Shift;F3.

Kui sobivust ei leitud enne dokumendi piirini jõudmist, küsitakse sinu käest luba see ületada.

### Teksti asendamine

Teksti asendamiseks käivita dialoog Teksti asendamine kas menüükäsuga Redigeeri Asendamine või kiirklahvikombinatsiooniga &Ctrl;R, sisesta otsimisstring ja asendusstring (kui viimane jäetakse tühjaks, siis pannakse iga sobivuse asemele ""), määra soovitud valikud ning vajuta nuppu Olgu.

Kui kasutad asendamisel teksti otsimiseks regulaaravaldisi, on sul võimalus tarvitada ka tagasiviitu avaldise sulgudes oleva alammustriga haaratud teksti taaskasutamiseks.

Nende kohta vaata lähemalt .

## Järjehoidjate kasutamisest

Järjehoidjad võimaldavad märkida teatud ridu, et neid hiljem vajaduse korral hõlpsasti leida.

Järjehoidjaid võib reaga siduda või eemaldada kahel viisil:

- liigutades tekstikursori soovitud reale ja kasutades kas menüükäsku Järjehoidjad Järjehoidja lülitamine või kiirklahvikombinatsiooni &Ctrl;B.

- klõpsates rea kõrval asuval ikoonipiirdel.

Järjehoidjaid näeb menüüs Järjehoidjad. Iga järjehoidja on seal kättesaadav menüüelemendina, teda märgib reanumber ja selle rea mõned esimesed märgid. Tekstikursori liigutamiseks järjehoidjaga tähistatud rea algusesse ava menüü ja vali vajalik järjehoidja.

Kui seadistustedialoogis on sisse lülitatud võimalus Failide taasavamine või kui &kate; käivitatakse seansihalduriga, taastatakse dokumendi taasavamisel ka selle järjehoidjad.

## Automaatne reamurdmine

See võimalus lubab teksti vormindada äärmiselt lihtsalt: read murtakse, nii et ükski rida ei ületa määratud tähtede arvu, kui ei esine just pikem, ilma tühikuteta string.

Selle lubamiseks või keelamiseks tee või eemalda märge seadistustedialoogi lehekülje Redaktor kastist Reamurdmine.

Rea maksimumpikkuse määramiseks (maksimaalne märkide arv rea kohta) kasuta seadistustedialoogi lehekülje Redaktor valikut Reamurdmise veerg:.

Kui see on sisse lülitatud, ilmnevad järgmised mõjud:

- kirjutamise ajal lisab redaktor automaatselt sunniviisilise reamurdmise märgi viimase tühku järele enne rea maksimaalse pikkuse saavutamist.

- dokumendi laadimiselt murrab redaktor read samal põhimõttel, et ükski rida ei oleks pikem lubatud maksimumist, kui neis muidugi esineb reamurdmist võimaldav tühik.

Praegu puudub võimalus määrata reamurdmine erinevatele dokumenditüüpidele, seda ei saa ka dokumenditasandil lubada või keelata. Neid võimalusi rakendab &kate; tulevikus.