Daniel
Naber

     daniel.naber@t-online.de

David
Rugge

     davidrugge@mediaone.net

Marek
Laane

    bald@online.ee

Tõlge eesti keelde
2002-10-03
1.5

# &kmail;i seadistamine

&kmail; seadistusaken võimaldab sul &kmail;i igati seadistada. Selle saab avada menüükäsuga Seadistused&kmail;i seadistamine....

aken jaguneb kuueks kaardiks, mida kujutavad ikoonid dialoogi vasakus servas. See peatükk kirjeldab iga põhjalikult iga kaarti.

## Kaart Identiteedid

Põgusa sissejuhatuse kaardi Identiteedid kohta leiab peatükist Alustamine.

See kaart võimaldab luua ühe või rohkem identiteedi, &ie; nime, meiliaadressi ja muu vajaliku info kombinatsiooni. Näiteks võib luua ühe identiteedi ärialaseks suhtlemiseks, teise aga oma eravajadusteks. Kui sul on enam kui üks meiliaadress, võib luua igale aadressile omaette identiteedi. Seejärel võid iga kirja puhul valida, millist identiteeti kasutada.

Kaart koosneb identiteetide nimekirjast ning nuppudest, mis võimaldavad neid hallata. Identiteetide nimekirjas on alati vähemalt üks identiteet, mis kannab nimetust Vaikeväärtus.

Uue identiteedi lisamiseks nimekirja klõpsa nupul Uus..., misjärel ilmub dialoog Uus identiteet.

### Uue identiteedi dialoog

Väljale Uus identiteet: saad kirjutada selle nime, mida hiljem näidatakse identiteetide nimekirjas.

Lisaks saad valida, kuidas uus identiteet luuakse, kasutades dialoogi keskosas asuvat kolme raadionuppu:

Tühjade väljadega

  Uue identiteedi kõik väljad puhastatakse või täidetakse standardväärtustega.

Kasutatakse juhtimiskeskuse seadistusi

  Kasutatakse seadistusi, mis on määratud juhtimiskeskuse vaikimisi e-posti profiiliga (seda saab muuta juhtimiskeskuse kaardil Internet & võrk E-post).

Luuakse eksisteeriva identiteedi koopia

  Kopeerib kõik juba olemasoleva identiteedi väljad. Aluseks võetava identiteedi saab valida rippmenüüst Olemasolevad identiteedid.

### Üldine

Kaart Üldine võimaldab määrata valitud identiteedi mõningad põhilised seadistused.

Sinu nimi

  Kirjuta siia oma täielik nimi (vahel nimetatakse seda ka ekraaninimeks). Kuigi see väli ei ole tingimata kohustuslik, on soovitav siia sisestada korrektsed andmed.

Organisatsioon

  Kirjuta siia oma organisatsioon. See väli on lisavõimalus. Enamik rakendusi näitab seda infot eraldi päiseväljal Organization. &kmail; seab selle siiski sulgudesse ning näitab koos meiliaadressiga päiseväljal Kellelt: (From).

Meiliaadress

  Kirjuta siia oma e-posti aadress.

Kui su aadress on näiteks Tom Tegija <tom@kusagil.ee>, võiksid kirjutada `Tom Tegija` väljale Sinu nimi ning `tom@kusagil.ee` väljale Meiliaadress.

### Täpsemad valikud

Kaart Täpsemad valikud võimaldab määrata mõningaid harvemini kasutatavaid või mingil moel spetsiifilisemaid seadistusi.

Vastamise aadress

  Kirjuta siia aadress, millele tuleks saata vastused sinu kirjadele. Täida see ainult siis, kui see erineb sinu tavalisest aadressist (mis on määratud väljadega Sinu nimi ja Meiliaadress kaardil Üldine), sest vaikimisi saab nagunii vastuseid saata tavalisele aadressile.

  Selle välja täitmisel on mõte ainult siis, kui soovid, et vastused sinu kirjadele suunduksid kuhugi mujale kui sinu tavalisele meiliaadressile, &eg; siis, kui kasutad kirjade saatmiseks identiteeti, millega kirju vastu võtta ei saa. Arvesta, et uuemad meilistandardid määravad selle välja tõenäoliselt iganenute ja ebasoovitavate hulka. Pealegi kirjutavad mõned meililistid selle päisevälja üle oma postiaadressiga tagamaks, et vastused saadetakse listi, mitte üksikisikutele. Seepärast on selle välja kasulikkus üsna piiratud ja seda on usutavasti mõtet kasutada üsna vähestel juhtudel.

Salakoopia aadressid

  Siia saab vajadusel sisestada aadressi, kuhu saadetakse sinu saadetud kirjadest salakoopia.

OpenPGP võti

  Siin saab valida OpenPGP võtme, mida kasutatakse kirjade (digitaalseks) allikirjastamiseks ehk signeerimiseks sellelt identiteedilt kirju saates. Klõpsates nupule Muuda..., ilmub võtme valimise dialoog, kus saad valida kasutatava võtme leitud salajaste võtmete nimekirjast. Kui sul pole OpenPGP võtit või sa ei teagi, mida see tähendab, ei pruugi selle võimaluse üle pikemalt muret tunda.

  Valitud võtit kasutatakse ka kirjade lugemisel, kui märgid võimaluse Enda jaoks krüptitakse alati, milline võimalus avaneb kaardi Turvalisus alamkaardil OpenPGP.

  Enne seda, kui loota võtme valimise dialoogi ilmumist, tuleks seadistada OpenPGP keskkond tervikuna. Seda on võimalik teha kaardil Turvalisus.

Saadetud kirjade kaust

  Võimalus valida kaust, kuhu suunatakse selle identiteediga saadetud kirjad pärast nende ärasaatmist.

  Täpsema kontrolli selle üle, kuhu ja kuidas saadetud kirjad suunatakse, saab saavutada kirju filtreerides.

Mustandite kaust

  Võimalus valida kaust, kuhu suunatakse selle identiteedi kasutamisel kirjade mustandid.

Saadetakse serverist

  Vali või sisesta alternatiivne SMTP server, mida kasutada kirjade saatmisel antud identiteediga.

  Enne seda, kui on võimalik nimekirjast valida, tuleb seadistada väljuvate kirjade serverid. Seda saab teha kaardi Võrk alamkaardil Saatmine.

### Signatuur

Sellel kaardil on võimalik määrata signatuur ehk allkiri (vahel nimetatud ka jaluseks), mis lisatakse igale selle identiteediga saadetud kirjale.

Siin määrataval signatuuril ei ole mingit seost (digitaalse) singatuuriga, mille jaoks saad valida kasutatava võtme kaardil Täpsemad valikud. On küll üsna halb, et ka seda nimetatakse signatuuriks, aga kuivõrd seda nii üldiselt kasutatakse, ei ole ka meie hakanud seda muutma. Jäta lihtsalt meelde, et siin määratud signatuur ja digitaalne signatuur on kaks täiesti erinevat asja.

Märgi Signatuuri lubamine, kui soovid lisada antud identiteeti kasutades väljuvatele kirjadele oma allkirja. Et see automaatselt kõigile kirjadele lisataks, tuleb märkida ka võimalus Allkiri lisatakse automaatselt, milleks avaneb võimalus kaardil Redaktor.

&kmail; võib hankida signatuuriteksti mitmest allikast. Traditsiooniline UNIXi viis on lugeda tekst kasutaja kodukataloogis asuvast failist `.signature`. Seda faili võivad jagada mitmed rakendused, mis võimaldab kasutada ühesugust allkirja erinevates e-posti rakendustes.

Teksti võtmiseks failist vali Signatuuri tekst hangitakse failist. Kirjuta failinimi väljale Määra fail: või vajuta paremal pool asuvat nuppu selle ülesleidmiseks failisüsteemist. Kui soovid faili redigeerida, vajuta nupule Muuda faili.

&kmail; võib võtta signatuuri ka käsu väljundist. Nii saad näiteks kasutada rakendust `fortune` igale kirjale uue signatuuri tekitamiseks. Signatuuritekstina kasutatakse ära kõik, mida rakendus väljastab standardväljundisse (stdout).

Teksti võtmiseks käsu väljundist vali Signatuuri tekst hangitakse käsu väljundist. Kirjuta käsk (soovitavalt täielik asukoht) väljale Määra käsk: või vajuta paremal pool asuvat nuppu selle leidmiseks failisüsteemist.

Kolmanda võimalusena saab signatuuriteksti sisestada otse &kmail;i seadistustedialoogis. Selleks vali Signatuuri tekst hangitakse allolevast kastist ja sisesta ilmuvasse kasti meelepärane tekst.

Internetis on kombeks signatuurid kirja sisust eraldada reaga, mis sisaldab vaid kolm märki: -- (kriips-kriips-tühik). &kmail; eraldab signatuuriteksti automaatselt sellise reaga, kui see ei ole juba signatuuritekstis kindlaks määratud.

Kui sa ei soovi, et &kmail; lisaks automaatselt eraldaja, lisa see ise signatuuritekstile.

## Kaart Võrk

Põgusa sissejuhatuse kaardi Võrk kohta leiab osast Konto loomine.

See kaart võimaldab luua ühe või rohkem (sisenevate ja väljuvate kirjade) konto, &ie; meiliserverite, sisselogimisinfo ja muude vajalike seadistuste kombinatsiooni. Tüüpiliselt on vaja luua üks väljuvate kirjade (saatmiseks) ja üks sisenevate kirjade (vastuvõtmiseks) konto. Kontosid võib luua aga nii palju, kui süda lustib, ning siduda nad erinevate identiteetidega või otsustada selle üle iga kirja puhul eraldi.

### Saatmine

Kaart Saatmine võimaldab määrata uusi väljuvate kirjade servereid ning mõningaid üldisi parameetreid.

Põgusat ülevaadet vaata osast Konto loomine: saatmine.

Klõpsuga nupul Lisa... või Muuda... ilmub vastavalt dialoog Lisa meili saatmise viis või Muuda meili saatmise viisi. Saatmiseks `sendmail`iga tuleb määrata rakenduse `sendmail` nimi ja asukoht. SMTP puhul tuleb määrata nimi, server ja servri port. Võimalus Server nõuab autentimist võimaldab täita väljad Kasutajanimi ja Parool ning valida autentimise meetodi kaardil Turvalisus. Kui sa ei ole turvalisuse asjades väga kindel, saad lasta &kmail;il leida parimad võimalused nupu Kontrolli, mida server toetab abil.

Võimaluse Enne saatmis nõutakse kinnitust märkimisel ilmub alati enne kirja saatmist kinnitust sooviv dialoog.

Võimaluse Kontrollimisel saadetakse ära kirjad kaustast 'väljuvad' märkimine põhjustab kõigi kirjade saatmise väljuvate kirjade kaustast kontolt uute kirjade kontrollimisel.

Saatmise vaikemeetod võimaldab määrata, mis juhtub kirja saatmisel. Kui valitud on Saada kohe, saadetakse kiri meiliserverile viivitamata, kui valitud on Saada hiljem, siis suunatakse kiri väljuvate kirjade kausta, kust selle saab hiljem saata menüükäsuga Fail Saada järjekorras ootavad kirjad või uute kirjade kontrollimisel sõltuvalt sellest, kas ülalmainitud võimalus Kontrollimisel saadetakse ära kirjad kaustast 'väljuvad' on märgitud või mitte.

Kirja atribuut võimaldab valida, kuidas kiri saatmisel kodeeritakse. Luba 8 bitti tähendab, et &kmail; saadab kirja 8-bitise ASCII-na, mis omakorda tähendab, et kõik erimärgid, näiteks täpitähed, saadetakse nii, nagu nad on. Kui valitud on MIME-ühilduv (Quoted Printable), kodeeritakse erimärgid standardseid &MIME; kodeeringuid kasutades, mis võib sobida teiste süsteemidega paremini kokku kui 8-bitine ASCII. Tavaliselt ei ole siin mõtet vaikeväärtust muuta.

Vaikedomeen võimaldab määrata, millist domeeninime kasutatakse meiliaadressi lõpetamiseks, kui määratud on ainult saaja nimi. Kui näiteks määrad vaikedomeeniks kde.org, saadetakse kirjad, mille aadressiväljale on kirjutatud vaid tomtegija, aadressile tomtegija@kde.org.

### Vastuvõtmine

Põgusa ülevaate leiab osast Konto loomine: vastuvõtmine.

Võimalus Uutest kirjadest teatamine võimaldab määrata, kuidas &kmail; annab teada uute kirjade saabumisest. Sellel on mõistagi mõtet ainult siis, kui vähemalt ühe konto puhul on lubatud võimalus Meili regulaarne kontrollimine. Helisignaal tähendab lühikest piiksu, üksikasjalikumalt saab teadaannet seadistada nuppu Muud tegevused kasutades.

## Välimuse kaart

### Fondid

See kaart võimaldab muuta esitamisel kasutatavate fontide tüüpi, suurust ja märgistikku. Kirja tekst määrab lugemispaneelis kasutatava fondi, Redaktor fondi, mida pruugitakse kirjade kirjutamisel redaktori aknas. Eraldi kirje Kirjade nimekiri - kuupäev võimaldab soovi korral valida päise kuupäevaväljale ühelaiuse fondi, mis tagab parema loetavuse.

### Värvid

See kaart võimaldab muuta teksti värvi. Võimalus Paljude tsiteerimiste korral alustatakse otsast tähendab, et isegi teksti, mida on tsiteeritud enam kui kolm korda, esitatakse värvilisena. Arvesta, et Tsiteeritud teksti värv toimib ainult lugemisel, mitte aga redaktori aknas.

### Esitus

HTML olekuriba näitamine aktiveerib riba lugemispaneeli vasakus servas, mis annab teada, kas kiri kasutab HTML-i või mitte. See on üsna oluline, sest HTML-kirjad võivad jäljendada signeeritud ja krüptitud kirja välimust, mistõttu peaksid teadma, et loed ikka HTML-kirja. HTML olekuriba ennast ei saa kirja HTML-koodiga kuidagi mõjutada.

Sektsioon Akna välimus võimaldab valida mitme peaakna välimuse vahel, mis erinevad kaustade nimekirja suuruse ning MIME puu asukoha osas. Viies hiirekursori ikoonide kohale, näed kohtspikreid, mis selgitavad erinevate välimuste olemust.

Võimalus MIME puu näitamine laseb valida, millal ja kuidas näidata MIME puud. See on osa peaaknast, mis lubab ligi pääseda kõigile kirjale kaasatud failidele. Mitte kunagi keelab MIME puu näitamise (sellest hoolimata on sul igal juhul võimalik kaasatud failidele ligi pääseda), Alati puhul näidatakse MIME puud ka siis, kui kirjal kaasatud faile polegi. Kaval näitab MIME puud ainult siis, kui sellel on mõtet, &ie; siis, kui kirjal on vähemalt üks kaasatud fail.

### Päised

Kui Näidatakse kirjade suurust on valitud, ilmub kirjade nimekirja paneelile veel üks tulp, mis näitab kirjade suurust.

Krüptoikoonide näitamine lisab kirjade nimekirja paneelil veerule Subjekt täiendavat olekuinfot: igal kirjal, mis on signeeritud, on subjekti ees väike signatuuri ikoon ning igal kirjal, mis on krüptitud, väike krüptimise ikoon. Arvesta, et selliste ikoonide nägemiseks tuleb esmalt kiri valida, enne seda on näha vaid küsimärgid.

Kirjade päiste nimekiri lõimedena seab kõik kirjad nimekirjapaneelil omalaadsesse puusse, kus iga kirja vastused on koondatud emakirja alla.

Sektsioonis Kirjade päiste lõimedena näitamise valikud saab määrata, kas lõimi näidatakse avatuna (Vaikimisi hoitakse lõimed avatuna) või mitte (Vaikimisi hoitakse lõimed suletuna). Mõistagi on lõimi võimalik avada või sulgeda nende ees seisvaid nuppe + ja - kasutades.

Sektsioonis Kuupäeva esitus saab valida mitme erineva kuupäevavormingu vahel. Lokaliseeritud vorming on see, mida saab määrata &kcontrol;is kaardil Riik & keel. Kohandatud vormingu võimaluste kohta saab lähemat infot, kui vajutada &Shift;F1 ning siis klõpsata võimalusel Kohandatud.

### Profiilid

Siin saab valida mõne &kmail;i esituse vaikeseadistuse vahel. Neid võib kasutada lähtepunktina oma seadistuste loomisel.

Arvesta, et mõne pakutud profiili valimine tühistab sinu parajasti kehtivad esituse seadistused.

## Redaktori kaart

### Üldine

Allkiri lisatakse automaatselt võimaldab lülitada, kas allkiri, mis on määratud identiteedi kaardil, lisatakse kirjadele automaatselt või mitte.

Tark tsiteerimine võimaldab pikad kirjaread murda, kuid tsiteerimine püütakse hoida korrektsena (&eg; alati seisab rea ees > ).

Reamurdmine veerust võimaldab lülitada reamurdmist redaktori aknas ning valida veeru, millest read murtakse (tõenäoliselt puudub vajadus muuta vaikeväärtust `78`).

Kui sulle &kmail;i redaktor ei meeldi, võid kasutada ka suvalist muud redaktorid. Arvesta, et isegi sel puhul avatakse ikkagi redaktori aken ning väline redaktor avaneb alles sis, kui oled sisestanud kirja teksti esimese märgi. Kui oled valmis, salvesta teksti ja välju redaktorist. Tekst ilmub nüüd redaktori aknasse, kust see on võimalik ära saata, Arvesta, et sinu eelistatd redaktor ei pruugi koheselt reageerida, &eg; redaktori vim puhul tuleb kasutada `gvim -f %f`.

### Fraasid

Kaart Fraasid võimaldab määrata automaatselt tekitatavaid ridu, mis lisatakse vastustele ja edastatud kirjadele, ning märgi, mis lisatakse tsiteeritud teksti ette. On teatud kindlad &percnt;-märgiga märgid, mis lisavad teatud väärtuse. Need on lahti seletatud kaardi Fraasid ülaosas. Vastusefraase võib lisada muus keeles kui &kde; vaikekeel, kui kasutada nuppu Keel:. See toimib ainult nende keelte korral, mille i18n-pakett on süsteemi paigaldatud.

### Subjekt

See kaart sisaldab valiku prefikseid käskude vasta ja edasta kasutamisel. Kui saad kirja, mis kasutab standardsetest erinevaid prefikseid, võib need siia lisada, et &kmail; neid edaspidi ära tunneks. Sel moel võib &kmail; neid kirjade sortimisel ning vastuse subjekti määramisel eirata ja soovi korral asendada märkega Re:.

### Kooditabel

Siin saab muuta sinu saadetavate kirjade vaikimisi kasutatavat kooditabelit. Kõigi saadetavate kirjade puhul kontrollitakse, kas see on kirjutatud mõnes nimekirjas leiduvas kooditabelis (alustades nimekirja algusest). Kui jah, kasutatakse antud kooditabelit. Kui ei, ilmub dialoog, mis palub sul käsitsi määrata kooditabeli menüükäsuga Vaade Säti kodeering.

Kui valid Vastamisel või edastamisel kasutatakse originaali kooditabelit (kui võimalik), säilitatakse esialgse kirja kooditabel, kui see ei sisalda just märke, mida seda kooditabelit kasutades ei saa esitada.

### Päised

Märgi Järgmise Message-Id sufiksi kasutamine, kui soovid, et &kmail; tekitaks sinu valitud sufiksiga Message-Id. Kirjuta meelepärane sufiks väljale Message-Id sufiks:. Palun kontrolli, et sinu määratud sufiks oleks üleilmselt unikaalne. Parim võimalus seda tagada on kasutada endale kuuluvat domeeninime. Kui võimalus Järgmise Message-Id sufiksi kasutamine märkimata jätta, tekitab &kmail; automaatselt kogu Message-Id. Kui sa ei tea, mida see kõik üldse tähendab, ära seda võimalust kasuta.

Nimekiri Kohandatud MIME päiste defineerimine väljuvatele kirjadele võimaldab määrata päised, mida &kmail; kasutab väljuvate kirjade puhul. Sa võid tekitada nii uusi välju kui ka kirjutada üle olemasolevad. Seda võimalust peaksid kasutama ainult kogenud kasutajad.

## Turvalisuse kaart

### Üldine

HTML eelistamine tavalisele tekstile näitab HTML-kirju nende algupärases HTML-vormingus ja -esituses. Me soovitame tungivalt jätta selle lubamata, sest see võib kaasa tuua tõsiseid HTML-iga seotud turvaprobleeme. Kui see ei ole lubatud, võid siiski lugeda HTML-kirju, kuid puhta teksti kujul.

Kui lubatud on Võrgust väliste viidete laadimine, võib &kmail; laadida internetist väliseid pilte, laaditabeleid &etc;, kui vaatad HTML-kirja. Me soovitame tungivalt selle võimaluse keelata (kuigi see ei toimi niikuinii, kui vaatad ainult puhta tekstiga kirju). Väliste viidete lisamisega kirjadele, saavad rämpsposti saatjad tuvastada, et sa oled nende kirja vaadanud, samuti seda, millal sa seda tegid. Arvesta, et see võimalus ei ole seotud &Java;, JavaScripti ja pluginatega - need on nagunii keelatud ega kuulu mingil juhul rakendamisele.

Vastuvõtu ja lugemise kinnitusi saadetakse automaatselt tähendab, et kirja saatjale saadetakse automaatselt (uue kirja kujul) kättesaamise/lugemise kinnitus, kui ta on seda nõudnud. Kui sa seda ei luba, kinnitusi ei saadeta. Me soovitame seda mitte lubada. Kui soovid saata teatud saatjale kinnitust, saad seda teha filtri abil (tegevus kinnita kättesaamist).

### OpenPGP

Kaardi OpenPGP kohta vaata palun osa OpenPGP.

### Krüptopluginad

Nende kohta leiab lähemat infot projekti Ägypten koduleheküljelt.

## Kaustade kaart

Enne kaustade tühjendamist nõutakse kinnitust

  Kausta tühjendamine tähendab, et selles leiduvad kirjad suunatakse kausta prügikast (ning kustutatakse ales siis, kui nad juba on kaustas prügikast). Nii et kuigi sa normaalselt ei kaota ühtegi kirja, võid siiski aktiveerida kinnituse dialoogi, mis küsib, kas soovid tõesti kausta tühjendada.

Hoiatus enne aegunud kirjade kustutamist

  Avab kinnituse dialoogi enne aegunud kirjade kustutamist (&eg; väljumisel).

Tagasihüpe aktiivses kaustas, kui püütakse leida lugemata kirju

  Kui vajutad mõnda kiirklahvi uute kirjade leidmiseks (&eg; tühikuklahv) ning see võimalus on lubatud, ei hüppa &kmail; järgmisse kausta, vaid püüab leida uusi käsule sobivaid kirju antud kataloogis.

Kausta sisendes suundutakse esimesele lugemata kirjale

  Kui see on lubatud, liigub &kmail; mingisse kausta sisenedes esimesele lugemata kirjale. Kui see ei ole lubatud, liigub &kmail; kirjale, mis oli viimati selles kaustas viibides valitud.

Valitud kirjad märgistatakse loetuks pärast...

  Kui valid uue kirja, muudab &kmail; selle staatuse loetuks pärast teatud hulka sekundeid, mida saabki siin määrata. Kui sa seda ei luba, ei kaota kirjad staatust uus.

Kirjade lohistamisel teise kausta lastakse valida tegevus

  Kui lohistad kirja teise kausta, ilmub väike hüpikmenüü, mis pärib, kas soovid kirja kopeerida või liigutada. Kui jätad selle võimaluse lubamata, liigutatakse kiri kohe ilma liigseid küsimusi esitamata.

Vaikimisi on kirjade kaustad kettal...

  Siin saad määrata vaikimisi kausta vormingu, mida kasutatakse uue kausta loomisel.

Rakendusest väljudes sooritatakse järgmised tegevused:

Tihendatakse kõik kaustad

  See tihendab alati kõik kaustad, kui väljud &kmail;ist. Kaustade tihendamine tähendab, et kustutatud kirjad hävitatakse lõplikultja pöördumatult.

Tühjendatakse prügikast

  Kui see on valitud, tühjendatakse prügikast kirjadest &kmail;ist väljumisel.

Kustutatakse aegunud kirjad

  Kustutab kaustadest aegunud kirjad vastavalt reeglitele, mis on määratud iga kausta omaduste dialoogis.

## Osa autorid

Selle osa kirjutasid Daniel Naber daniel.naber@t-online.de ja David Rugge davidrugge@mediaone.net.

Tõlge eesti keelde Marek Laane bald@online.ee