# Projektid &quanta;s

## Uued projektid

&quanta; projektinõustaja ( Projekt Uus projekt ) muudab projekti loomise lustimänguks.

Väljade tähendus on ilmselge ja neid oleks mõtet täita ülevalt alla, nii võtab näiteks projektinime määramine vähemaks vaeva ülejäänud projektis pidevalt kogu kataloogistruktuuri sisestamisel. Me oleme siiski vaba tarkvara ega piira kuidagi sinu võimalusi rakendust kasutada. Kõik otsinguteed ja autoriinfo väljad on muudetavad nii dialoogis kui ka hiljem menüükäsuga F7 Projekt Projekti häälestus (kaart 'Üldine').

Projekti nimi

  See on projekti nimi, mis võib olla milline tahes. Meie kasutame enda näidetes nimena sõna 'foo'. Kui seda välja täidad, näed, et allikafaili, baaskataloogi, mallide ja tööriistaribade kataloogi väljad täituvad vaikeväärtustega. Kõik otsinguteed projektis on suhtelised kasutaja kodukataloogiga, kus baaskataloogi nimeks on $HOME/<projekti-nimi-väikeste-tähtedega-ja-ilma-tühikuteta > (nt. $HOME/foo/).

Projekti baaskataloog

  See on kataloog, kuhu on salvestatud kõik projekti failid. Vaikimisi on see $HOME/foo, kus 'foo' on sinu projekti nimi väiketähtedes.

Projekti allikafail

  See on &quanta; projektifaili nimi. Vaikimisi on see sinu projekti nimi väiketähtedes, ilma tühikuteta ja laiendiga webprj (nt. foo.webprj). See fail on salvestatud projekti baaskataloogi.

Projektimallid

  Asukoht, kuhu on salvestatud projektis kasutatavad mallid. Vaikimisi on see <Baaskataloog >/templates. Kui sul on olemas valik faile, mida soovid kasutada mitme projekti juures, võib olla mõttekas määrata siin hoopis nende failide kataloog.

Projekti tööriistaribad

  Asukoht, kuhu on salvestatud projektis kasutatavad tööriistaribad. Vaikimisi on see <Baaskatalog >/toolbars. Kui sul on olemas valik tööriistaribasid, mida soovid kasutada mitme projekti juures, võib olla mõttekas määrata siin hoopis nende failide kataloog.

Autor

  Sisesta siia oma nimi (või ka varjunimi).

E-post

  E-posti aadress, kuhu soovid saata projektiga seonduvaid asju. Loodetavasti on see sinu enda oma...

Projekti allikad

  Kohalike failide lisamine

    See võimaldab lisada faile kohalikust failisüsteemist. Valida võib ka mitu faili või kogu kataloogi. KIO moodulite kasutamine ei ole lubatud.

  Wgeti kasutamine failide allalaadimiseks

    See võimalus on hea siis, kui sul on staatiline veebisisu, mida soovid alla laadida ja muuta. Kui server kasutab skripte (nt. PHP, Python jne.), tuleb sul failid muul moel hankida.

Uue projekti viimasel paneelil on kolm võimalust, mis peaksid elu mitmeti kergemaks muutma. Neid saab kasutada ka menüükäsuga F7 Projekt Projekti häälestus (kaart 'Võrk').

Eelvaatluse prefiksi kasutamine

  Võimaldab anda asukoha prefiksi, mis osutab kuhugi mujale kui kohalikku failisüsteemi. See on kasulik näiteks lehekülgede puhul, millel on dünaamiline sisu ja mis sõltuvad serveri toimimisest (nt. PHP, JSS, Python jne.). Kirjuta siia aadressi esimene osa, nagu see eksisteerib serveril ning Quanta lõpetab ise faili otsingutee. Kui näiteks domeen on bar.com ning sa redigeerid lehekülge index.html, võid seda redigeerida võrgumasinal (foo.bar.com), laadida serverile ning vajutada F6, et näha tulemusi asukohas www.bar.com, mitte kohalikus failisüsteemis.

Lisa globaalsed mallid

  Kopeerib globaalsed mallid projekti kataloogipuusse.

Lisa kohalikud mallid

  Kopeerib kohalikud mallid projekti kataloogipuusse.

## Projektide kasutamine

Robert
Nickel

### Projekti failid

Vaikimisi avab &quanta; käivitamisel viimati kasutatud projekti. Seda omadust ei saa praegu muuta.

Uue projekti avamiseks vali projektimenüüst käsk 'Ava' või vajuta tööriistaribal projekti avamise ikooni. Ilmub projekti avamise dialoog, mis võimaldab valida just selle projekti, mida soovid. Projektidel on laiend webprj.

&quanta; sulgemisel salvestatakse projektifail automaatselt. Sul palutakse enne &quanta; sulgemist salvestada muudatused failides, kui neid esineb. Sama juhtub uue projekti laadimisel.

Robert
Nickel

### Projekti puuvaade

Projektipuu pakub võimaluse pääseda hõlpsasti ligi projekti failidele. Siin saab hallata kõiki aktiivse projekti faile.

Failide puhul avab klõps hiire parema nupuga (HPN) järgmise menüü:

Need kirjed räägivad ise enda eest ega vaja lähemat selgitust.

Kataloogid on põhimõtteliselt samasugused ning HPN menüs puuduvad vaid võimalused 'Ava kasutades' ja 'Ava &quanta;s':

Ka need kirjed ei vaja lähemat selgitust.

Robert
Nickel

### Projektide üleslaadimine

Projektide üleslaadimise dialoog:

Server

  Serveri nimi, kuhu failid kopeeritakse. Kõlbab nii täielik domeeninimi kui ka IP aadress.

Protokoll

  Failide üleslaadimiseks kasutatav protokoll. Sõltuvalt KDE versioonist ja sellest, kas oled alla laadinud täiendavaid KIO mooduleid või mitte, võivad valikuvõimalused erineda. Igatahes peaks oleva võivalik valida FTP, file ja NFS vahel.

Asukoht

  Asukoht serveril, kuhu failid kopeeritakse.

Port

  Failide edastamisel kasutatav port. Tavaliselt ei pea selle üle pead vaevama, kui just sinu võrguadministraator ei kasuta mõnda tavapärasest erinevat porti.

Kasutaja/parool

  Autentimiseks kasutatav kasutajanimi. Kui kasutad Linuxit, peaks selle mõte sulle niigi selge olema.

Säilita parool

  Sõltuvalt sinu paranoilisustasemest võib see olla hea või halb võimalus. Kasuta seda oma paremal äratundmisel. Aga et sa teaksid: parool säilitatakse kujul ??? puhta tekstina.

Nupp 'Kõik'

  Üleslaadimiseks valitakse kõik projekti failid.

Nupp 'Muudetud'

  Üleslaadimiseks valitakse kõik muudetud failid.

Nupp 'Puhasta'

  Nimekirjast eemaldatakse kõik failid.

Nupp 'Laadi üles'

  Ehh! Siit nad nüüd lähevadki

Nupp 'Loobu'

  See katkestab käimasoleva üleslaadimise või lihtsalt sulgeb dialoogiakna, kui sul tuli enne üleslaadimise alustamist mõni parem mõte.