Mike
McBride
Marek
Laane

    bald@online.ee

Tõlge eesti keelde
2002-09-19
3.01.00
KDE
KControl
ekraanisäästja
ekraanisäästja

## Ekraanisäästja

Selles moodulis saab valida ekraanisäästja, määrata, kui kaua võtab aega selle aktiveerimine, ning määrata või eemaldada ekraanisäästjat lukustav parool.

### Ekraanisäästja valik ja seadistamine

Sektsioonis Seadistused on märkekast Ekraanisäästja käivitatakse automaatselt. See peab olema lubatud, sest muidu ei käivita &kde; üldse ekraanisäästjat ning sul pole ka võimalust midagi seadistada.

Vasakul pool on olemasolevate ekraanisäästjate nimekiri. Ekraanisäästja saab valida lihtsalt selle nimel klõpsates. Kui oled sobiva valinud, näed paremal asuvas monitoris pisikest eelvaadet.

Eelvaateaken näitab tihti ekraanisäästjat suhteliselt suuremana, kui see on tegelikult rakendatuna. See on meelega nii, sest muidu muutuksid nii väikesel alal paljud ekraanisäästja detailid täiesti arusaamatuks ja eristamatuks.

Igal ekraanisäästjal on erinevad seadistusvõimalused. Klõpsuga nupul Seadistus... avaneb dialoog, kus on näha kõik võimalikud valikud. Mõnda neist muutes näitab eelvaateaken vastavat tulemust.

Kui oled ekraanisäästja seadistused meelepäraseks muutnud, klõpsa nupul Olgu.

Klõps nupul Loobu tühistab kõik dialoogis tehtud muudatused ning toob tagasi ekraanisäästja moodulisse.

Klõps nupul Info näitab ekraanisäästja autoriõigust ja teavet autori kohta, kui see peaks sind huvitama.

Kui kõik tundub olevat meelepäraseks muudetud, saab klõpsuga nupul Test otsekohe käivitada ekraanisäästja täpselt sellisena, nagu see hiljem tegelikult välja näeb.

### Ekraanisäästja rakendumise aja, prioriteedi ja parooli määramine.

Eelvaateakna all asub märkekast Ekraanisäästja käivitatakse automaatselt ning kerimiskast, mis võimaldab määrata tegevusetuse kestvuse, enne kui ekraanisäästja käivitatakse. Sellesse kasti saab sisestada suvalise väärtuse 1 ja 120 minuti vahel.

Selle all asub märkekast Ekraanisäästja peatamiseks on vajalik parool. Kui see on lubatud, siis tuleb sisestada parool, kui otsustad ekraanisäästja nautimise asemel taas tööle hakata. Parool on sama, mida kasutad arvutile sisse logides. Kui märkekast on tähistamata, siis ekraanisäästjalt töölauale tagasipöördumise soovi korral parooli ei pärita.

Siiski on alati viis sekundit armuaega pärast ekraanisäästja töö algust ja enne seda, kui hakatakse parooli nõudma isegi juhul, kui Parooli nõudmine on lubatud.

Töölaua lukustamine käsitsi, klõpsuga &kde; paneelil asuval lukustamisikoonil põhjustab paroolikaitse kohese sisselülitumise ilma mingi armuajata.

Armuaja kestuse muutmiseks tuleb käsitsi redigeerida seadistufaili. Seda saab teha nii:

$ `cd `~/.kde/share/config``

Nüüd ava tekstiredaktorit kasutades (antud näites &kde; tekstiredaktor &kate;) fail `kdesktoprc`.

$ `kate `kdesktoprc``

Otsi failis sketsiooni nimetusega [Screensaver].

Leia seal kirje nimetusega LockGrace.

Kui see on olemas, saad muuta selle väärtust.

    [Screensaver]
    LockGrace=3000

See kujutab endast armuaja kestust millisekundites. Väärtus 3000 tähendab näiteks kolmesekundilist armuaega. Väärtuse võib määrata o (armuaega ei ole) ja 300 000 (5 minutit) vahel.

Kui kirjet ei ole, lisa see lihtsalt sektsiooni lõppu.

Kõik seadistusfaili tehtud muudatused hakkavad kohe kehtima.

Lõpuks on leheküljel liugur niemtusega Prioriteet. Kui ekraanisäästja tundub töötavat hüplikult, tuleks nihutada prioriteeti märke Kõrge suunas. See annab arvutile käsu eraldada rohkem tähelepanu ekraanisäästjale ja vähem muudele ülesannetele.

### &kde;-välise ekraanisäästja kasutamine

&kde; ei takista töötamast ka muid ekraanisäästjaid. Nende kasutamiseks (näiteks xscreensaver) keela lihtsalt &kde; ekraanisäästja ja seadista muu ekraanisäästja.

### Ekraanisäästja eemaldamine ja taastamine

Kui soovid eemaldada ekraanisäästja mooduli nimekirjast, tuleb ümber nimetada vastav fail.

Tegutsemine adminisstraatorina on potentsiaalselt ohtlik. See ei ole küll tõenäoline, kuid nii on võimalik tekitada süsteemile püsiv kahju.

Ole järgnevate juhiste elluviimisel väga hoolikas

Ekraanisäästja eemaldamiseks kasuta järgmisi käske:

    bash$ cd
    $KDEDIR/share/applnk/System/ScreenSavers
    bash$ ls

Nii näed failide nimekirja. Kindlasti paned tähele sarnasusi failinimede ja ekraanisäästjate nimede vahel. Eemaldamiseks nimeta soovitav fail lihtsalt ümber, nii et selle laiend ei oleks enam desktop.

Näide:

    bash$ cd
    $KDEDIR/share/applnk/System/ScreenSavers
    bash$ mv KSpace.desktop KSpace.backup

See eemaldab nimekirjast ekraanisäästja Space (GL)

Muudatuste nägemiseks tuleb &kcontrolcenter; sulgeda ja uuesti käivitada.

Eemaldatud ekraanisäästja taastamiseks anna failile esialgne nimi tagasi:

    bash$ cd
    $KDEDIR/share/applnk/System/ScreenSavers
    bash$ mv KSpace.backup KSpace.desktop

Taaskäivita &kcontrolcenter; ning ekraanisäästja ongi nimekirjas tagasi.

### Osa autor

Mike McBride mpmcbride7@yahoo.com

Tõlge eesti keelde Marek Laane bald@online.ee