2002-09-22
3.1

# Teksti automaatne lõpetamine

&konqueror; võib aidata sisestada asukoha tööriistareale otsingutee või &URL;-i Teksti lõpuleviimise võimalusi kasutades. Selleks klõpsa hiire parema nupuga asukoha tööriistarea tekstivabal osal ning vali hüpikmenüüst alammenüü Teksti lõpuleviimine. See laseb valida järgmiste võimaluste vahel:

Puudub

  Mida kirjutad, seda ka saad.

Käsitsi

  Kui osa otsinguteest või &URL;-ist on kirjutatud, saab klahvikombinatsiooniga &Ctrl;E selle lõpetada, kui see on üheselt võimalik.

Automaatne

  Asukoha tööriistareale kirjutades lisab &konqueror; automaatselt võimaliku otsingutee või &URL;-i, märgistades samas lisatud märgid. Kui see ei ole see, mida soovisid, jätka aadressi kirjutamist, kui aga on, vajuta klahvi Enter selle aktsepteerimiseks.

Ripploend

  Kirjutades ilmub ripploend, näidates võimalikke sobivusi senikirjutatuga. Kui näed seal soovitud otsinguteed või &URL;-i, saab selle rakendada, kui teha topeltklõps &HVN;ga. Valimiseks saab kasutada ka alla-noolt ja üles-noolt ning seejärel klahviga Enter valik aktsepteerida.

Lühike automaatne

  Sarnaneb automaatse võimalusega, ainult et lisamine piirdub otsingutee või &URL;-i osaga kuni järgmise /-sümbolini. Pakutuga nõustumisel vajuta &Ctrl;E ning Enter, kui see ongi kogu otsingutee või &URL;, mida soovisid.

Kõiki režiime on mõttekas läbi proovida, et leida see, mis just sulle kõige paremini sobib.

Hiljuti külastatud &URL;-ide ajalugu, mida &konqueror; kasutab teksti lõpuleviimise funktsiooni rakendamisel, saab näha ja redigeerida navigeerimispaneeli leheküljel Ajalugu.

Tõlge eesti keelde Marek Laane bald@online.ee