Mark
Donohoe
Martin
Jones
Duncan
H.
Mike
McBride
Marek
Laane

    bald@online.ee

Tõlge eesti keelde
2002-10-12
3.01.00
KDE
KControl
taust
taustapilt

## Taust

Taustamoodul võimaldab seadistada töölaua tausta värvi või taustapilti.

See koosneb neljast osast:

1. Töölaua valiku ala.

2. Tausta eelvaate ala

3. Taustavärvi määramise ala

4. Taustapildi valimise ala

Töölaua valik

  Kastis Töölaud saad valida töölaua, mida soovid seadistada. Valida võid iga töölaua eraldi või siis märkida ära kastikese Ühine taust ja rakendada tehtavaid muudatusi korraga kõigile töölaudadele.

Eelvaade

  Eelvaate aknas võib miniatuuris näha, millise tulemuse mingi muudatus annab.

Värv

  Selles osas on võimalik anda ekraanile üks või enam värv.

  Kui kavatsed kasutada taustapildina mõnd kujutist, võid selle osa rahuliku südamega vahele jätta.

  Kõigepealt klõpsa nupul Värvid.

  Seejärel vali põhivärv nupu Värv 1 abil. Seejärel uuri hüpikmenüüd Režiim. Siin saab valida järgmiste võimaluste vahel:

  Puhas

    See võimaldab valida ühe värvi (kasutades nuppu Värv 1:, mis annab taustale ühtlase ja ühesuguse värvi.

  Muster

    See võimaldab valida kaks värvi (kasutada mõlemat värvinuppu).

    Nüüd saad valida mustri, kasutades nuppu Seadistus.... See avab uue dialoogiakna, mis pakub võimaluse valida tausta muster. Klõpsa meelepärasel mustril, vajuta nupule Olgu ja &kde; teisendab selle sinu eelistatud kahe värvi alusel. Kui soovid valida rohkemate mustrite seast, uuri lähemalt osa Mustrite lisamine, eemaldamine ja muutmine.

  Horisontaalne gradient

    Selles režiimis saad valida kaks värvi (kasutada mõlemat värvinuppu). &kde; alustab siis värviga, mille valisid valikuga Värv 1, ekraani vasakust servast ning jõuab üleminekutega paremasse serva suundudes lõpuks värvini, mille valisid valikuga Värv 2.

  Vertikaalne gradient

    Selles režiimis saad valida kaks värvi (kasutada mõlemat värvinuppu). &kde; alustab siis värviga, mille valisid valikuga Värv 1, ekraani ülaservast ning jõuab üleminekutega alaserva suundudes lõpuks värvini, mille valisid valikuga Värv 2.

  Püramiidikujuline ühtesulamine

    Selles režiimis saad valida kaks värvi (kasutada mõlemat värvinuppu). &kde; alustab siis värviga, mille valisid valikuga Värv 1, igast ekraani nurgast ning jõuab üleminekutega ekraani keskpunkti suundudes lõpuks värvini, mille valisid valikuga Värv 2.

  Risttorugradient

    Selles režiimis saad valida kaks värvi (kasutada mõlemat värvinuppu). &kde; alustab siis värviga, mille valisid valikuga Värv 1, igast ekraani nurgast ning jõuab üleminekutega ekraani keskpunkti suundudes lõpuks värvini, mille valisid valikuga Värv 2. Selle gradiendi kuju on teistsugune kui püramiidikujulisel.

  Elliptiline gradient

    Selles režiimis saad valida kaks värvi (kasutada mõlemat värvinuppu). &kde; alustab siis värviga, mille valisid valikuga Värv 2, ekraani keskelt ning jõuab üleminekutega elliptiliselt servade poole suundudes lõpuks värvini, mille valisid valikuga Värv 2.

Taustapilt

  Selles osas saad laadida tasutapildi eelnevalt valitud värvilahenduse peale.

  Enne pildi valikut tuleks otsustada, millise mustriga seda esitada. Valiku langetamiseks kasuta rippmenüüd, mis avaneb klõpsuga nupul Režiim. Valikud on:

  Keskjoondatud

    Pilt asub ekraani keskel, tema suurust ei muudeta. Pildist väljaspool toimib eelnevalt määratud värvilahendus.

  Paanidena

    Pilti duplitseeritakse, kuni ta äidab kogu töölaua. Esimene pilt asetatakse ülemisse vasakusse nurka ning sealt duplitseeritakse seda alla ja paremale.

  Keskjoondatud paanidena

    Pilti duplitseeritakse, kuni see täidab kogu töölaua. Esimene pilt asetatakse ekraani keskele ning sealt duplitseeritakse seda üles, alla, vasakule ja paremale.

  Keskjoondatud maksimeeritud

    Pilt asetatakse ekraani keskele. Tema suurust muudetakse, nii et ta täidab kogu ekraani, kuid ei muudeta originaalpildi mõõtmete suhet. See tagab moonutustevaba pildi.

  Paanidena maksimeeritud

    Pilt asetatakse ekraani nurka ning tema suurust muudetakse, nii et ta täidaks kogu ekraani, kuid sealjuures ei muudeta originaalpildi mõõtmete suhet. See tagab moonutustevaba pildi. Kui ruumi jääb üle, duplitseeritakse pilt selle täitmiseks.

  Skaleeritud

    Pildiga kaetakse kogu töölaud, venitades teda nii, et ta ulatuks igasse nurka.

  Kui sul on nimestikus mitu pilti, pead neist ühe välja valima. Seda saab teha lihtsalt klõpsuga pildi nimel.

  Taustapildi näitamine eeldab selle hoidmist mälus. Kui sinu arvutil mälu napib, on soovitatav kasutada väikest pilt, esitada pilt paanidena või sellest üldse loobuda.

  Ka väikese skaleeritud või tsentreeritud pildi näitamine nõuab tublisti mälu.

  Rippmenüü Ühtesulamine: sisaldab võimalusi muuta üleminek taustapildilt taustavärvile sujuvamaks.

  Sellel alal on kaks elementi:

  1. Rippmenüü, mis võimaldab valida ühtesulamise režiimi. Enamik neist on sarnased taustavärvi režiimidega. Vali nimekirjast meelepärane režiim ning vaata eelvaateaknast, kuidas see välja paistab.

  2. Liugur Tasakaal täpsustab ühtesulamist. Tulemusi saab näha eelvaateaknas.

### Taustapildi lisamine

Taustapildi lisamiseks nimekirja klõpsa nupul Mitme seadistus.... Ilmub dialoog, kus saad pildi valida. Valiku kinnitamiseks vajuta Olgu.

Pilt lisatakse nimekirja lõppu.

### Taustapildi eemaldamine

Pildi eemaldamiseks nimekirjast klõpsa selle faili nimel, mida soovid eemaldada, ning seejärel nupul Eemalda....

Pilt kustutatakse nimekirjast.

### Juhuslikus ja kindlas järjekorras taustapildid

&kde; võib määratud ajal automaatselt taustapilti muuta. Sinu luua on pildifailide nimekiri ning vastavalt seadistusele esitab &kde; need eelnevalt kindlaks seatud või juhuslikus järjekorras.

Et &kde; saaks automaatselt taustapilti muuta, pead esmalt määrama selle asetuse rippmenüüs Režiim.

Seejärel loo nimekiri piltidest, mida sa soovid vahetamisel kasutada. Seda saab luua pilte nimekirja lisades ja eemaldades. Kui nimekiri on valmis, muutub aktiivseks liitkast Intervall:. Sisesta sinna, mitme minuti tagant peaks pilti vahetatama. võimalikud väärtused ulatuvad 1 minutist 1440 minutini (ehk 24 tunnini).

Rippmenüüs Režiim: saab määrata, kas &kde; vahetab pilte juhuslikus järjekorras või teeb seda vastavalt nimekirjale.

Muudatuste rakendamiseks vajuta nupule Olgu, kui sa aga ei soovi neid rakendada, siis Katkesta.

### Mustrite lisamine, eemaldamine ja muutmine

Muster on pildifail, mida &kde; kasutab mallina tausta kujundamisel. Pildifail pakub välja kujundid, &kde; aga värvid. &kde; 2.2 sisaldab mitmeid mustreid, kuid sa võid neid ka omalt poolt lisada.

Selleks vali esmalt taustapaneelil rippmenüüst Režiim variant Muster.

Siis klõpsa nupul Seadistus....

Ilmub dialoog, mis toob ära kõik praegused mustrid, ning sisaldab veel kolme nuppu: Lisa..., Eemalda ja Muuda....

Mõne mustrinime ees on väike gloobus. See tähistab, et tegemist on süsteemse (ehk globaalse) mustriga, mis on kättesaadav kõigile. Ilma pildikeseta mustrid kuuluvad aga kasutajale ega ole teistele kättesaadavad.

Juba nimekirjas leiduva mustri kasutamiseks tee sellel klõps ning vajuta nuppu Olgu.

Mustri lisamine nimekirja

Klõpsuga nupul Lisa: ilmub uus dialoog kolme tühja tekstikastiga:

- Kast nimetusega Nimi määrab uue mustri nime, see võib olla suvaline.

- Kast nimetusega Kommentaar sisaldab kirjeldust, siia võib lisada ka pildi autori, loomisaja &etc;

- Kast nimetusega Pilt ning selle kõrval paiknev nupp Lehitse.... Failinime võid otse kasti sisestada või siis nupule Lehitse... vajutades selle üles otsida. Tavaliselt on pildid JPEG-failid.

  Kui oled faili valinud, vajuta nuppu Olgu ning sinu esitatud andmete põhjal luuakse uus muster, või nuppu Katkesta, mis peatab uue mustri loomise.

Seejärel peaksid nägema nimekirjas äsjaloodud mustrit.

Mustri eemaldamiseks nimekirjast klõpsa sellel ja vajuta nuppu Eemalda. &kde; küsib üle, kas sa ikka kindlasti seda soovid. Kui see on sinu kindel tahtmine, vajuta Jah, sest vajutusega nupule Ei jääb muster alles.

Mustri hävitamine ei hävita sellega seotud pildifaili.

Kui sa ei ole oma mustrit loonud, ei saa sa neid ka eemaldada, sest globaalseid mustreid saab kustutada ainult administraator.

Mustri muutmiseks klõpsa mustril ja vajuta nupule Muuda.... Nüüd on sul võimalik muuta mustri kõiki parameetreid. Klõpsuga nupul Olgu saad muudatused salvestada, klõps nupul Katkesta jätab tehtud muudatused arvesse võtmata

### Väliste rakenduste kasutamine tausta seadistamisel

Välise rakenduse kasutamiseks &kde; tausta muutmiseks või mingi muu seadistuse toimetamiseks vali osas Värvid võimalus Rakendus.... Selle võimaluse seadistamiseks klõpsa nupul Taustarakenduste seadistamine.

SEejärel ilmub dialoog, kus saad määrata ühe või rohkem rakendust, nende töö tingimused, uuendamise intervalli &etc;

Väliste rakenduste kasutamise selgitamine tausta muutmiseks väljub käesoleva dokumendi raamidest.

### Mud seaded

Eelvaateakna all on nupp nimetusega Muud seaded.

Sellele nupule klõpsates ilmub dialoog. Märkekast Pikselrastri puhvri suuruse piiramine võimaldab märkimise korral määrata, kui palju mälu kasutab &kde; pikselrastrite salvestamiseks. Vaikevalik on siin tavaliselt sobivaim.

### Osa autorid

Mike McBride mpmcbride7@yahoo.com, Mark Donohoe, Martin Jones mjones@kde.org, Duncan H.

Tõlge eesti keelde Marek Laane bald@online.ee