# &quanta; kasutamine

## Sissejuhatus

Püüdes luua parimat HTML redaktorit, kargas &quanta; arendajatele pähe tõeliselt intrigeeriv mõte: mis oleks, kui &quanta; kujutaks endast üldist ja igati laiendatavat märkekeele redaktorit?

Ja see oligi vastuse algus. &quanta;, mis enam ei ole vahetult seotud HTML-iga, on teel igakülgseks DTD vahendiks. Kui sa suudad seda määratleda XML-is või SGML-is, peaks &quanta; olema võimeline toimima ka kui vastav integreeritud arenduskeskond (IDE).

Tuleb siiski märkida, et &quanta; on välja kasvanud kogu KDE arendajate kogukonna silmapaistvatest pingutustest. &quanta; näitab ilmekalt, kuidas vaba tarkvara keskkond suudab edasi minna vastates küsimusele: miks kirjutada uuesti midagi, mida keegi on juba teinud ja praegugi hooldab?

&quanta; pakub veebiarendajatele tundlikku ja võimsat paljudokumendilist kasutajaliidest (MDI), mis võib arendaja tegevuse tõhusust hiiglaslikult suurendada. Kohandatavate tegevuste, skriptide ja tööriistaribade loomise abil võib automatiseerida peaaegu igasuguse ülesande. Kaptaini vahendusel saab &quanta;t igati laiendada, nii et sul pole näiteks vajadust skripti süntaksit rohkem kui üks kord meelde tuletada (täpsemalt vaata selle kohta muid omadusi kirjeldavast osast).

### &quanta; töötsoon

&quanta; jagab töötsooni kolmeks: globaalne, kohalik ja projekti piirkond. Nende erinevus seisneb &quanta; IDE erinevate komponentide ulatuses või nähtavuses.

Globaalne

  Globaalsed elemendid on kättesaadavad kõigile &quanta; kasutajatele. Tööriistaribadest tegevusteni asub kõik globaalseks märgitu &quanta; üldises kataloogistruktuuris. See võimaldab näiteks administraatoritel salvestada teatud tööriistaribad, tegevused ja mallid globaalsesse puusse, mida seejärel saavad ühtmoodi kasutada kõik, kes antud süsteemis &quanta;t pruugivad.

Kohalik

  Kohalikud elemendid kuuluvad konkreetsete kasutajate ressursside hulka. Need asuvad kasutajate kodukataloogi puus, mis on osa kde keskkonna infost. See näitab kõiki kohalikuna salvestatud elemente, mida konkreetne kasutaja võib kasutada mistahes redigeerimiseks. See võimaldab salvestada enda kõige pruugitavamad mallid ja tööriistaribad enda kodukataloogi ning kasutada neid mistahes dokumentide puhul.

Projekt

  Projektielemendid on mõeldud kasutamiseks ainult konkreetse projektiga. Neiks võivad olla mistahes elemendid alates CSS mallist kuni omaloodud tegevustega tööriistaribani, mis võimaldab ette võtta spetsiaalseid trikke antud projekti failidega. See on ühtlasi kõige piiratum valdkond. Kõik projekti töötsoonis salvestatud elemendid salvestatakse projekti kataloogipuusse.

## &quanta; MDI kasutajaliides

&quanta; käesoleva dokumendi redigeerimisel!

&quanta; käesoleva dokumendi redigeerimisel (MDI)

&quanta; MDI jaguneb kolmeks põhiosaks: redaktori aken, puuvaate aken ja tööriistariba.

## &quanta; redaktoriaken

Redaktori aken eraldi vaadatuna

&quanta; redaktoriaken

&quanta; redaktori aken võimaldab ühekorraga avada palju faile. Kui avatud on vaid üks fail, täidab dokument kogu redaktori akna. Kui avatakse teine dokument, eraldatakse redaktori akna allosas väike ruumiosa kaartidele, millel on näha failide nimed ning olekuikoon (siintoodud pilt seda ei näita, kuid sinine flopiketta kujuline ikoon vasakul pool failinime näitab juhul, kui faili on muudetud, et seda võiks vahepeal ka salvestada).

Redaktori akna kohal asetseb redaktori tööriistariba. Praegu pakub &quanta; teatud vaikevalikut laaditavatest tööriistaribadest. Neiks on standardne, fontide, tabelite, nimekirjade, vormide, ja muude elementide tööriistariba. Need on algupärased tööriistaribad, mis on juba mõnda aega kuulunud &quanta; koosseisu. Nad järgivad rangelt HTML-keelt ning jäävad ka edaspidi &quanta; osaks, kuid edaspidi saab neid laadida ainult vajadusel, mitte enam vaikimisi.

Tööriistaribade kasutamine peaks olema vägagi selge. Kui tahad kasutada mõnda elementaarset silti (näiteks <u>), klõpsa soovitud sildi ikoonile ning see sisestatakse dokumenti. Seejärel saad sisestada meelepärase teksti siltide vahele (kui sisestatul on ka sulgev silt) ning asi ants. Kui soovid sisestada midagi veidi keerulisemat, mis nõuab rohkem infot kui puhas tekst (näiteks <a href...>), võid kasutada dialoogi, mis võimaldab täita erinevad väljad vajaliku infoga. Dialoog HTML ankru loomiseks

HTML tööriistariba ankru dialoog

## &quanta; puuvaate aken

&quanta; puuvaate aken

Puuvaade on koht, kus saad liikuda ning &quanta; kohta infot hankida. See on kaartideks jagatud, praegu on neiks faili-, projekti-, malli-, dokumendi struktuuri ja dokumentatsioonipuu.

### Kaardid puuvaates

  Failipuu: Siin saab lehitseda kogu failisüsteemi puu kujul. Failisüsteemi saab vaadelda kahest vaatepunktist: esiteks kasutaja kodukataloogist ning teiseks failisüsteemi juurkataloogist. Puud saab kasutada masinas nende failide leidmiseks, mida soovid redigeerida või lisada käesolevasse projekti. Parem klõps puuvaates oleval failil pakub mitmeid võimalusi valitud faili käsitlemiseks ning lubab selle ka lisada aktiivsesse projekti (kui see on olemas) või lülitada vaadet puu ja nimekirja vahel. Aga proovi seda ise!

  Projektipuu: Kui kasutad &quanta;t, kasutad loodetavasti ka projekte. Projektihaldus on vahest &quanta; tugevaim külg. See vaade võimaldab vahetult ligi pääseda projekti kuuluvatele failidele ning neil hiire parema nupuga klõpsates mitmesuguseid asju ette võtta, näiteks lisada, eemaldada või üles laadida üksikuid faile või neid kõvakettalt sootuks kustutada. Kõik see on kättesaadav vaid parema klõpsuga.

  Mallipuu: &quanta; 3 üks uusi võimalusi on mallid. Need võivad olla mistahes sulle meelepärane asi alates piltidest kuni koodilõikude või kas või tervete veebilehekülgedeni. Mallid on sorteeritud kolme kategooriasse vastavalt nende ulatusele või nähtavusele: globaalsed, kohalikud ja projektimallid. Nagu nimigi ütleb, on globaalsed mallid alati kasutatavad. Kohalikud mallid on kättesaadavad nende loojale projektimallid on nähtavad vaid siis, kui avatud on vastav projekt. Lähemalt on mallidest juttu edaspidi.

  Struktuuripuu: See käepärane abivahend võimaldab näha, kuidas saab dokumendist aru analüüsija. Siin peaks kõik iseenesest selge olema ning see võib päris palju kaasa aidata nende neetud sulgevate siltide puhul, mida me ikka ja jälle kipume ära unustama.

  Dokumentatsioonipuu: Siin on ära toodud dokumentatsioon, mida saab lehitseda otse &quanta; aknas. Eelnevalt pakitud &quanta; dokumendid võib alla laadida aadressilt http://quanta.sourceforge.net/docs.html, aga samahästi võib ka ise luua dokumente &quanta; jaoks ja kohta.

## &quanta; tööriistaribad

Suuresti sõltub &quanta; taotlus olla DTD parim abivahend iga DTD kasutamise lihtsusest. Selle sihiga on &quanta; tööriistaribad loodud mahukate ja igati laiendatavatena. Nende mõistmine ei valmista erilisi raskusi: klõpsa nupule ja tulemuseks on nupuga seotud tegevus. Mis aga asja mõnusaks teeb, on see, et &quanta; laseb tegevusi ise määrata.

&quanta; tööriistaribade kasutamine on imelihtne. Valides menüü &Alt;t Tööriistaribad, saab neid igati avada, salvestada, lisada ja e-postiga saata.

Tööriistaribade laadimine ja salvestamine ilmselt seletamist ei vaja. Kui otsustad tööriistariba laadida, võid valida ühe &quanta; kolmest töötsoonist.

&quanta; tööriistaribade üks vaimustavamaid omadusi on see, et neid saab otse &quanta;st e-postitsi saata. Selle võimaluse kasutamisel pakib &quanta; kõik tegevused ning tööriistariba info tar-arhiivi ning saadab selle siis &kmail;i vahendusel teele. Kui saad ise kelleltki e-postiga tööriistariba, võid selle suvalisse kohta lahti pakkida ning avada &quanta;s nagu iga muu tööriistariba!

### &quanta; tööriistaribade kasutamine

Nagu mainitud, saab &quanta; tööriistaribasid peamiselt hallata menüü Tööriistaribad vahendusel. Kasutamine ja loomine on aga mõneti erinevad tegevused ja siinkohal võtame vaatluse alla just kasutamise.

Tööriistaribade kasutamine on päris lihtne: klõpsa soovitud sildi ikoonil ning juhtub üks kolmest: silt lisatakse (lisavõimalusena ka sulgev silt) (nt. rasvase kirja HTML-silt), ilmub sildidialoog, mis lubab täita mitmel väljal keerukamate siltide omadused (nt. ankru HTML-silt) või siis käivitub tegevus, mis teeb midagi muud asjalikku praeguses failis/projektis/kustahes. Esimest võimalust pole nähtavasti vaja rohkem seletada, aga teisest tuleb kohe juttu...

Mis puutub skriptidessse, siis võid saada naljaka üllatuse osaliseks, kui lood oma kodukataloogi kaks järgmise sisuga faili.

dt.actions

    <!DOCTYPE actionsconfig>
    <actions>
    <action icon=mini-book1.png type=script name=usr_1 \
    	text=Shell
    > <script output=message error=message \
    	input=none
    >xterm</script>
    </action>
    </actions>

dt.toolbar

    <!DOCTYPE kpartgui SYSTEM "kpartgui.dtd">
    <kpartgui name="quanta" version="2">
      <ToolBar tabname="Minu Esimene Tööriistariba" name="dt" >
       <text
    >Minu Esimene Tööriistariba</text>
       <Action name="usr_1" />
      </Toolbar>
    </kpartgui>

Nüüd vali menüükäsk Tööriistariba Laadi tööriistaribad Laadi kohalik tööriistariba , liigu oma kodukataloogis failile dt.toolbar (muuda eelnevalt mask: * asemel *.toolbar.gz) ning see tegevus, mille lõid, laaditakse nüüd tööriistaribana nimetusega Minu Esimene Tööriistariba. Selle asukoht on teistest paremal pool. Klõps tööriistariba tegevusel avab xterm-i akna.

&quanta-menus; &quanta-projects;

## &quanta; mallid

Mallid on põhimõtteliselt eelnevalt vormindatud dokumendid, koodilõigud ja lingitavad failid. &quanta; kasutab malle samamoodi kui standardseid faile, andes neile omalt poolt vajaliku vormingu. Mallipuusse võib kopeerida, liigutada või linkida suvalise süsteemis olemasoleva hoidla. Quanta mallid ei piira sinu tegevusvabadust karvavõrdki vähem kui tavalised failid.

Mallid paiknevad alamkataloogides. Pole vahet, kui sügavale puu viia, kuid Quanta eeldab siiski, et alamkataloogides asuvad samalaadse tegevuse mallid, mida pakub vastav emakataloog. Lisaks võimaldavad mallid kasutada eel- ja järelteksti nende sidumiseks mitte-dokumentidest mallidega. See lihtsustab vajalike siltide loomist. Edaspidi kavatseme pakkuda ka võimalust edastada tekstile muutujaid, näiteks pildi suuruse infot, mis aitab veelgi paremini silte luua.

Mallide sügavam mõte on tekitada "kontseptuaalsed" mallid, mis võimaldavad näiteks määrata nimekirja korrastatuse või luua infosektsiooni. Ideaalis peaks need muutma kasutaja töö tootlikumaks ja dünaamilisemaks. Lõppsiht oleks selliste strukturaalse mallisüsteemi loomine, mis võimaldaks käigult valmis teha kas või kogu veebisaidi, andes sellele vaid meelepärase sisu. Kui soovid sellele kaasa aidata, siis vaata lähemalt meie abisoovide lehekülge.

Mõned &quanta;ga kaasa pandud mallid võivad seada piiranguid enda kasutamisele. Loe hoolikalt iga malli alguses toodud kasutamistingimusi, enne kui seda rakendama asud.

### Mallitüübid

Praegu on mallid piiratud järgmiste objektitüüpidega:

- Dokument
- Dokumenti lisatav tekst
- Fail, mida saab linkida dokumendi loomiseks

Dokumendid võivad olla mis tahes tüüpi. Üldiselt oleks mõttekas spetsiifilisemad või erinevat tüüpi dokumendid koondada erinevatesse alamkataloogidesse. Seal on võimalik sooritada kõige olulisem redigeerimine ning enda tegevus organiseeritumalt ja tõhusamalt lõpule viia. Lisatav tekst võib endast kujutada mida tahes alates koodist kuni skripti või milleni iganes, mida sa soovid kasutada. See kattub võimalusega sisestada tekstiblokke, milleks pakub võimalust vastav tööriistariba. Lingitud failid võivad olla binaarfailid, PHP klassiteegid või mis iganes muud.

### Malli ulatus

Malle saab kasutada vastavalt nende töötsoonile &quanta;s

### Mallide loomine

Loo dokumendistruktuur, mis sulle meeldib (XML, HTML, DocBook jne.) ning vali menüükäsk Fail Salvesta mallina Salvesta kohaliku/projektimallina.

Kui see on tehtud, märkad (ka siis, kui salvestasid projektimallina), et malli EI OLE näha projekti kaardivaates. Vaata mallipuud, kus leiad oma malli projektimallide kaardilt.

Lisaks sellele või hiire parema nupuga (HPN) klõpsates kasutada mitmekesiseid failihaldusvahendeid kataloogide loomiseks või mallide kopeerimiseks ja asetamiseks ühest kohast teise.

### Mallide kasutamine projektis

Projektimallid võimaldavad tähelepanu koondada sisule. Sa võid luua päiseid, jaluseid või muuta veebisait dünaamiliseks, kaasates ning linkides PHP faile. Lisaks sellele on veel mitmeid lahedaid asju, mida tasuks mallide kasutamisel projektides silmas pidada.

Projekti luues võid sellesse kopeerida kas või kõik globaalsed ja kohalikud mallid. Sa saad ka valida, kus mallifailid asuvad: nad võivad näiteks paikneda serveri juurkataloogis, kust neid saab hõlpsasti üles laadida, või siis ka kuskil ainult sulle teadaolevas ja ligipääsetavas kohas mõnes alamkataloogis. Kui lingid faili, mida ei leidu projekti mallides, soovitatakse sul see enne linkimist kopeerida projektimallide kataloogi. See väldib linkide katkemist üleslaadimisel. Sa saad alati ise määrata, kuhu ja millised mallid panna, nii et nende asukoht on vaid sinu enda teha. Quanta siiski ei jälgi seda ise, nii et liigutamise korral tuleb muuta ka linke. See on kohane töö rakendusele kfilereplace, mille me kavatseme kaasata Quantale pluginana.

### Mallide käitumise haldamine

Mallistruktuur mallikaardil tugineb failidele, mis asuvad kataloogides `$`KDEDIR`/share/apps/quanta/templates` ja `$`HOME`.kde/share/apps/quanta/templates`. Need kataloogid on defineeritud ühena järgnevatest sisutüüpidest:

files/all

  binaarfailid ja muud asjad, mida sisestatakse url-ina (st. pildid kui <img src=/src/url >).

text/all

  tekst, mida võib lisada käesolevasse Quanta dokumenti; mitmesugused asjad, näiteks korduvad blokid jne.

template/all

  dokumendimallid, mille põhjal luua uusi dokumente; need avavad Quantas uue akna.

Iga kataloogi käitumise määramiseks tee kataloogi nimel mallivaates klõps hiire parema nupuga ja vali omadused. Ilmub järgmine dialoog:

Tüüp

  Hüpikkast kolme äsja mainitud tüübiga, st. files, text, template. See kast ei ole kasutatav, kui oled märkinud kasti, mis lubab kasutada "emalt" päritud atribuuti.

Kasutatakse "emalt" päritud atribuuti (<blah)

  See on vaikimisi lubatud ning sobib üldiselt kõigile kataloogidele, välja arvatud mallipuu ülemkataloogid. Kui see on lubatud ka mallipuu ülemkataloogi puhul, tühistab see sisuliselt antud kataloogi mallid, kui neis ei ole just selgelt vastupidi määratud. Kui tegemist ei ole ülemkataloogiga, siis <blah > kohal seisab näiteks text/all või midagi sellist. Kui seal midagi ei seisa, on tõenäoline, et tegemist on ülemkataloogiga

Eel/järelteksti kasutamine

  Võimaldab antud kataloogi mallide puhul kasutada eel- ja järelteksti. Selleks võib olla kõigi käesoleva projekti mallidele ühine päis/jalus, misjärel võib kopeerida malli sisu kataloogi ning tulemuseks on korralik lehekülg, kus juba olemas ka vastav päis ja jalus.

Eeltekst

  Tekst, mis lisatakse enne malli sisu.

Järeltekst

  Tekst, mis lisatakse pärast malli sisu.