Daniel
Naber

     daniel.naber@t-online.de

David
Rugge

     davidrugge@mediaone.net

Marek
Laane

    bald@online.ee

Tõlge eesti keelde
2002-10-03
1.5

# &kmail;i kasutamine

## Peaaken

Peaaken on aken, mis avaneb &kmail;i käivitamisel. See jaguneb kolme ossa:

Kaustade paneel (vasakpoolne)

  See paneel näitab nimekirja sinu kirjade kaustadest (muudes e-posti rakendustes võivad kaustad kanda näiteks postkasti nime). Kausta valimiseks lihtsalt klõpsa selle nimel. Seejärel ilmuvad kaustas olevad kirjad kirjade nimekirja paneelis. Kaustade nimekirja võib näidata nii lühikujul, mis haarab enda alla vaid osakese ekraani vasakust servast, kui ka pikalt, mille puhul see hõivab kogu vasaku serva, näidates samas aga rohkem postkaste. Nende kahe vaate vahel saab valida kaardil Välimus/Esitus, milleni jõuab menüükäsuga Seadistused &kmail;i seadistamine.... Vaata ka kaustade kasutamise kohta lähemalt kaustadele pühendatud osa.

Kirjade nimekirja paneel (paremal ülal)

  See paneel näitab infot parajasti valitud kausta kirjade kohta (kirjade staatuse märgid, saatja, subjekt, kuupäev, lisavõimalusena suurus). Kirja nimel klõpsamine valib antud kirja ja näitab selle sisu lugemispaneelil. Valida saab ka enam kui ühe kirja, hoides kirjadele klõpsates all klahvi &Ctrl;. Kirju saab sortida klõpsuga selle tulba pealdisel, mille järgi soovid kirju sortida. Teist korda samal tulba pealdisel klõpsates muutub kirjade järjekord (tähestikuline, ajaline &etc;) vastupidiseks.

Lugemispaneel (paremal all)

  See paneel näitab parajasti valitud kirja. Kaasatud failid on näha kirja lõpus ikoonidena või kirja sees vastavalt seadistusele Vaade Kaasatud failid. Kirja saab leheküljehaaval kerida klahvidega PageUp ja PageDown või ridahaaval klahvidega Nool üles ja Nool alla. Kirjades saab liikuda ka kiirklahve kasutades, ilma et hiirt vajagi oleks.

## Kiirklahvid

Peaaknas saab kasutada järgmisi kiirklahve:

Kiirklahv | Tegevus
--- | ---
Tühikuklahv | Kerib parajasti avatud kirjas allapoole või liigub järgmisele lugemata kirjale, kui avatud kirja lõpp on käes.
Nool paremale või N | Liigub parajasti avatud kaustas järgmisele kirjale.
Nool vasakule või P | Liigub parajasti avatud kaustas eelmisele kirjale.
+ | Liigub parajasti avatud kaustas järgmisele lugemata kirjale.
- | Liigub parajasti avatud kaustas eelmisele lugemata kirjale.
&Ctrl;+ | Liigub järgmisesse lugemata kirjadega kausta.
&Ctrl;- | Liigub eelmisesse lugemata kirjadega kausta.
&Ctrl;Nool vasakule | Liigub kaustade nimekirjas ülespoole. Kausta sisenemiseks kasuta kiirklahvi &Ctrl;Tühikuklahv.
&Ctrl;Nool paremale | Liigub kaustade nimekirjas allapoole. Kausta sisenemiseks kasuta kiirklahvi &Ctrl;Tühikuklahv.
&Ctrl;Tühikuklahv | Siseneb fookuses olevasse kausta, &ie; kausta, kuhu sa oled liikunud kiirklahvidega &Ctrl;Nool vasakule või &Ctrl;Nool paremale.
&Shift;Nool vasakule ja &Shift;Nool paremale | Valib kirjad kirjade nimekirjas alates parajasti avatud kirjast.

## Redaktori aken

Redaktori akent kasutatakse uute kirjade koostamiseks. Seda saab kasutada menüükäsuga Kirjad Uus kiri... või peaakna ikooniga Uus kiri.

### Kirja koostamine

Kirja koosamiseks täida vastavad väljad redaktori aknas. Kasuta menüüd Vaade, kus saad valida, milliseid päisefailu näidatakse. Väli Identiteet pakub välja võimaluse Kleepuv. Kui see on märgitud, muutub valitud identiteet vaikeidentiteediks, kui edaspidi redaktori akna avad.

Kirja koostamisel abistab sind rida kiirkorraldusi. Nupp ... väljade Kellele:, CC: ja BCC: kõrval avab aadressiraamatu, kus saad valida vajalikud aadressid.

Kui hakkad kirjutama aadressi väljale Kellele:/CC:/BCC:, ilmub rippmenüü, mis pakub välja hiljuti kasutatud ning aadressiraamatus esinevaid aadresse. Kui selline automaatne esilehüppamine sulle ei meeldi, võid selle ära keelata, klõpsates vastaval väljal &HPN;ga ja valides teistsuguse teksti lõpuleviimise meetodi.

Kui soovid lisada mõnele väljale enam kui ühe aadressi, kasuta nende eraldajana koma. Sõltuvalt süsteemi seadistustest võib olla vajalik täieliku aadressi (&ie; `kasutaja@domeen.ee`) määramine isegi kohalike kasutajate korral.

Kui oled kirja valmis kirjutanud, vajuta selle koheseks saatmiseks ikoonile Saada (ümbrik) või ikoonile Lisa järjekorda, kui soovid panna kirja ootele väljuvate kirjade kausta. Kui kiri ei ole veel valmis, kasuta menüükäsku Kirjad Salvesta mustandite kausta. Kui soovid saata krüptitud või digitaalselt allkirjastatud kirja, vali tööriistaribal ikoon Signeeri kiri või Krüpteeri kiri.

Kui oled paigaldanud ja aktiveerinud vähemalt ühe krüptoplugina, võid valida, kas kasutada sisseehitatud OpenPGP tuge või pluginat kirja krüptimiseks ja/või signeerimiseks. Kasuta sisseehitatud OpenPGP tuge, kui soovid saata avatud tekstiga allkirjastatud või kirjasisese krüpteerimisega kirju. Kui soovid saada signeeritud või krüptitud kirju, millele on lisatud mõni fail, peaks kasutama krüptopluginat. Arvesta, et sisseehitatud OpenPGP ei signeeri ega krüpti kaasatud faile.

### Failide kaasamine kirjale

Faile saab kirjale kaasata järgmiselt:

- Klõpsa ikoonil Kaasa Fail (lirjaklamber) ja vali soovitud fail.

- Lohista fail töölaualt või mõnest muust kataloogist redaktori aknasse.

- Vali mõni võimalus menüüst Kaasamine.

Kui fail on kirjale lisatud, on see näha kaasatud failide paneelil redaktori akna allosas. &HPN;ga saab iga kaasatud faili vaadata, salvestada või eemaldada.

Käsk Omadused... avab dialoogi Kirja osa omadused. Selle esimene väli sisaldab kaasatud faili &MIME; tüüpi. Sarnaselt väljale Nimi peaks see olema automaatselt täidetud. Vahel võib küll &MIME; tüüp ekslik olla, sellisel juhul võid kirjutada sinna vajaliku &MIME; tüübi või valida sobiva levinumate &MIME; tüüpide hüpikmenüüst. Võimalik on valida ka faili kodeerimise meetod kodeeringute hüpikmenüüst (tavaliselt on vaikeväärtus siin igati kohane). Märgi võimalus Paku automaatne esitus, kui soovid anda saajale võimaluse näidata kaasatud faili otse lugemispaneelis (kirja sees), mitte aga ikoonina.

Kirjale saab kaasata ka PGP/GnuPG võtmed, kui kasutada vastavaid võimalusi menüüs Kaasamine. Kaasatud PGP võtmeid käsitletakse sarnaselt failidele.

Kaasatud faile ei krüptita, kui kasutad sisseehitatud OpenPGP tuge. Kaasatud failide krüptimiseks tuleb paigaldada ja seadistada krüptopluginad.

### Teksti õigekirja kontrollimine

Õigekirja kontrollimiseks vali Tööriistad Õigekirja kontroll.... &kmail; kasutab õigekirja kontrollimiseks &kspell;i, mis kujutab endast rakenduse ispell või aspell &kde; kasutajaliidest. Arvesta, et enne õigekirja kontrollimist tuleb see seadistada menüükäsuga Seadistused Õigekirja kontroll....

## Kaustad

Kaustu kasutatakse kirjade organiseerimiseks. Vaikimisi on kaustad salvestatud sinu kodukataloogi alamkataloogi `Mail`. Kui käivitad &kmail;i esimest korda, luuakse kaustad sisenevad (inbox), väljuvad (outbox), saadetud (sent-mail), prügikast (trash) ja mustandid (drafts). Neil kaustadel on järgmised funktsioonid:

sisenevad:

  Siia asetab &kmail; vaikimisi uued kirjad, kui kontrollid oma posti.

väljuvad:

  Siia pannakse need kirjad, mis ootavad ärasaatmist. Arvesta, et kirjade saatmiseks ei saa neid sellesse kausta lohistada, selleks tuleb kasutada redaktori akna ikooni Saada.

saadetud:

  Sisaldab kõigi saadetud kirjade koopiaid.

prügikast:

  Sisaldab kõiki prügikasti liigutatud kirju.

mustandid:

  Sisaldab kirju, mida hakkasid koostama, kuid otsustasid saatmise asemel sellesse kausta salvestada.

Need tavapärased kaustad võivad väga hästi rahuldada kõik sinu vajadused. Vahel võib siiski tekkida vajadus luua uusi kaustu, et oma kirju paremini hallata. Uue kausta loomiseks vali menüükäsk Kaustad Uus kaust.... Ilmuv kausta omaduste dialoog võimaldab sul määrata kogu vajaliku info. Kui peaks tekkima vajadus neid muuta, vali vajalik kaust kaustapaneelil ning seejärel menüükäsk Kaustad Omadused....

Kirjade liigutamiseks ühest kaustast teise vali kirjad, mida soovid liigutada, ning vajuta klahvi M või vali Kirjad Liiguta kausta. Avaneb kaustade nimekiri. Vali kaust, kuhu soovid kirjad liigutada. Kirju saab liigutada ka neid kirjade nimekirja paneelilt kaustade paneelil vajalikku kausta lohistades.

Kui soovid kaustast kustutada kõik kirjad, vali menüükäsk Kaustad Liiguta kõik kirjad prügikasti. Kausta ning kõigi selles leiduvate kirjade ja alamkaustade eemaldamiseks kasuta menüükäsku Kaustad Kustuta kaust.

### Kausta omadused

Kausta omaduste dialoog võimaldab kausta ümber nimetada ja liigutada ning määrata kõiki selle omadusi. Arvesta, et enamik omadusi on kasutatavad ainult omaloodud, mitte aga vaikekaustade (sisenevad &etc;) puhul. Vaikekaustu ei saa ka liigutada ega ümber nimetada.

Kausta saab muuta alamkaustaks, kui valida sellele emakaust rippmenüüst Asub.

Rubriigis Kausta ikoonid saab valida ikoone, mis erinevad vaikimisi kaustade paneelil näidatutest.

Postkasti vormingu kohta vaata lähemalt osa Kausta vorming.

Kui kavatsed kasutada kausta meililisti hoidmiseks, võiksid lisada meililisti aadressi sektsioonis Seotud meililist. Nii on võimalik kasutada ka menüükäsku Kirjad Vasta meililisti. See avab vastuseakna, kus väljal Kellele: seisab juba meililisti aadress (&ie; eiratakse originaalkirja välja Vastus:). Samuti on võimalik kaustade paneelis klõpsata hiire keskmise nupuga, et saata antud kaustaga seotud meililisti kiri.

Rubriik Vanade kirjade aegumine võimaldab automaatselt kustutada aegunud kirjad &kmail;ist väljumisel (see sõltub ka seadistustest &kmail;i seadistustedialoogi kaardil Kaustad) või menüükäsuga Fail Kustuta aegunud kirjad kõigist kaustadest.

Aegunud kirjad kustutatakse lõplikult. Neid ei liigutata prügikast, nii et ole selle võimalusega ettevaatlik.

Sektsioonis Identiteet saad määrata uute kirjade vaikeidentiteedi. Vastused kirjadele, mis on saadetud sulle otseselt, kasutavad vaikimisi endiselt kirja välja Kellele:, kui vastav identiteet olemas on.

Võimalus Saatja/saaja näitamine lubab määrata kirjade nimekirja paneelil nähtavaid tulpi. See võib olla kasulik, kui kasutad antud kausta näiteks enda saadetud kirjade salvestamiseks.

### Kausta vorming

Kausta vorming võib olla kas mbox või maildir. mbox salvestab kausta kõik kirjad ühe failina, maildir aga iga kirja omaette failina. Vaikevorming on maildir, mida võib pidada töökindlamaks, kuid mõne failisüsteemi korral võib see olla üsna aeglane. Kui sa ei ole kindel, vali maildir.

Arvesta, et praegu ei paku &kmail; võimalust automaatselt kahe vormingu vahel teisenduseks, kuid on võimalik liigutada kõik kirjad vanast mbox-kaustast uude maildir-kausta või vastupidi.

## Kirjade filtrid

Kui oled mõnda aega &kmail;i kasutanud, leiad usutavasti, et on üsna tülikas sortida sisenevate kirjade kausta saabuvaid kirju. Filtrid võimaldavad sisenevate kirjadega ette võtta mõningaid automaatseid toiminguid ning käsitsi sooritada mingeid tegevusi kausta valitud kirjadega.

Palun arvesta, et siin kirjeldatud filtreid rakendatakse alles pärast seda, kui kirjad on kontolt alla laaditud. Kui soovid filtreerida kirju serveril, vaata osa Allalaadimisfiltrid.

Filtrid koosnevad otsingumustrist, mille reegleid kasutatakse määramaks, millist filtrit antud kirja puhul kasutada, ning tegevuste loendist, mis määrab, mida kirjaga või kirjale tehaksse, kui otsingumuster sobib. Otsingumustritest ja filtrite tegevustest on pikemalt juttu järgmistes osades.

Filtreid rakendatakse üksteise järel, alustades nimekirjas esimesel kohalolevaga. Rakendatakse esimene filter, mille muster sobib antud kirjale. Sa võid anda korralduse, et läbi võetaks ka ülejäänud filtrid, kuid vaikimisi peatatakse filtrite läbimine pärast esimese sobiva filtri leidmist.

Tavaliselt rakendatakse filtreid sisenevatele kirjadele, kuid neid saab kehtestada ka saadetud kirjadele või suvalistele kirjadele või kirjade rühmale. Kirjade valikuliseks filtreerimiseks, vali kirjade nimekirjas välja need, millele soovid filtreid rakendada ning kasuta kiirklahvi &Ctrl;J või menüükäsku Kirjad Rakenda filtrid. Nii saab rakendada kõik filtrid, mis on filtrite dialoogis märgitud kasutatavaks käsitsifiltreerimise korral.

### Kiire filtri tekitamine

Filtri loomiseks on kaks viisi. Kiire meetod on menüükäsk Tööriistad Tekita filter. See avab filtridialoogi, kus uuele fltrile on juba ära määratud esimene otsingumuster ning esimene tegevus (nt. liiguta kausta). Enamasti tuleb vaid valida kaust, kuhu kiri liigutada. Kuid mõistagi võib ka filtri muid omadusi redigeerida.

Selle meetodi puhul on huvitav see, et filtri loomisel meililistile püütakse igati leida kriteeriumi, mis unikaalsena tuvastab antud listi kirjad. Kui see leitakse, on menüüst võimalik valida käsk Tööriistad Tekita filter Filtreeri meililisti x järgi.

Teine viis on käsitsi luua filter, avades filtridialoogi menüüst Seadistused Filtrite seadistamine.... Filtridialoogi kirjeldatakse lähemalt järgmises osas.

### Filtridialoog

See dialoog võimaldab hallata ja redigeerida filtrite nimekirja.

Dialoogi saab avada menüükäsuga Tööriistad Tekita filter või Seadistused Filtrite seadistamine.

Dialoog jagneb nelja peamisse sektsiooni:

Kehtivad filtrid

  Siin on filtrite nimekiri ja mõned nupud, mille abil filtreid muuta, nimelt luua uusi filtreid, liigutada neid nimekirjas üles või alla või neid kustutada või ümber nimetada. Kui valid nimekirjast mõne filtri, näidatakse selle omadusi dialoogi parempoolses osas.

Filtri tingimused

  Siin saab redigeerida mustrit, millele kirjad peavad vastama, et filter nende puhul rakenduks. Saab valida, kas sobima peavad kõik defineeritud reeglid või piisab kas või ühe reegli sobivusest. Reeglite tüüpe on kirjeldatud lähemalt osas Otsingumustrid.

  Klõpsuga nupul Rohkem saad avada täiendava (esialgu tühja) reegli, kui soovid kasutada keerulisemat mustrit, ning klõpsuga nupul Vähem eemaldada viimase reegli. Nupp Puhasta puhastab filtri, &ie; jätab näha vaid kaks reeglit ning seab needki algolekusse.

  Vigaseid või tühje reegleid ei arvestata.

Filtri tegevused

  Siin saab muuta tegevust, mida kõigile defineeritud otsingumustrile vastavatele kirjadele rakendatakse. Tegevuse tüüpide täpsema kirjelduse leiab osast Filtri tegevused.

  Klõpsuga nupul Rohkem lisandub uus tühi tegevus, kui soovid määrata enam kui ühe tegevuse, ning klõps nupul Vähem eemaldab viimase tegevuse. Nupp Puhasta puhastab nimekirja, &ie; jätab alles vaid ühe tegevuse ja seab sellegi algolekusse.

  Vigaseid või tühje tegevusi ei rakendata.

Täpsemad valikud

  Siin saab märata filtrile mõne lisavõimaluse, mis lubab filtreid veelgi täpsemalt kasutada.

  Esimest märkekastide rida kasutades on võimalik lülitada vastava filtri kasutusulatust. Kasti sisenevatele kirjadele märkimine tähendab, et filtrit rakendatakse sobivuse leidmisel sisenevatele kirjadele (&ie; käsu Kontrolli posti rakendamisel). Kasti saadetud kirjadele märkimine tähendab, et filtrit rakendatakse saadetud kirjadele (&ie; pärast käsku Saada), ning käsitsifiltreerimisel, et filtrit rakendatakse kirjade filtreerimisel käsitsi (&ie; menüükäsuga Kirjad Rakenda filtrid).

Filtritele antakse nimi automaatselt, kui sa neid spetsiaalselt ümber ei nimeta nuppu Nimeta ümber... kasutades. Dialoogi kohaselt jätkatakse filtritele automaatse nimetuse andmist, kuni see algab märgiga <.

Kui soovid filtris tehtud muudatusi rakendada, vajuta nuppu OK või Rakenda, aga arvesta, et rakenduse seesmine filtrihaldur kasutab ainult toimivaid ja õigesti seadistatud filtreid.

Filter loetakse vigaseks, kui

1. otsingumuster sisaldab vaid tühje reegleid või

2. tegevuste nimekiri on tühi.

Tühjad reeglid ja tegevused eemaldatakse alati mustrite ja tegevuste nimekirjast enne filtri salvestamist.

### Otsingumustrid

Kõige tavalisem viis kirju filtreerida on nende saatja järgi. Seda saab teha, kui valida võimalus Kellelt (From). Meililisti korral on mõistlik valik <saajad>. Kuid on veel hulk kriteeriume, mille järgi filter saab sobivusi otsida. Arvesta, et mustreid tõlgendatakse alati tõstutundlikult:

<kiri>

  Otsib läbi kogu kirja (&ie; päised, teksti ja kaasatud failid).

<tekst>

  Otsib läbi kirja teksti.

<suvaline päis>

  Otsib läbi kirja päised.

<saajad>

  Otsib läbi kirja väljad Kellele: ja CC:.

<suurus>

  Määrab sõnumi suuruse alam- või ülempiiri.

<vanus päevades>

  Määrab kirja vanuse alam- või ülempiiri.

Suvaline muu nimetus

  Otsib vastavalt päiseväljalt.

### Filtri tegevused

Kõige tavalisem on filtrite rakendamine sisenevate kirjade sorteerimiseks teatud muudesse kaustadesse. Seda saab teha, kui valida liiguta kausta. Nüüd aga kõigi võimalike tegevuste nimekiri:

liiguta kataloogi

  Liigutab kirja teise kausta. Praegu ei ole võimalik sihtkaustana kasutada IMAP-kaustu.

säti identiteediks

  Määrab sinu identiteedi antud kirjale vastamiselt.

märgi kui

  Võimaldab märkida kirja loetuks või tähtsaks (lipuga), aga ka edastatuks, vastatuks &etc;

säti transpordiks

  Määrab meilitranspordi (&eg; SMTP) kirjale vastamisel.

säti vastamise aadressiks

  Võimaldab muuta filtreeritud kirja välja Vastus. See võib olla mõttekas meililistide puhul, mis määravad automaatselt vastamise aadressi, mis aga ei pruugi sulle sobida.

edasta aadressile

  Edastab kirja muule e-posti aadressile.

suuna ümber

  Suunab kirja muule e-posti aadressile.

põrgata tagasi

  Püüab saata sõnumi saatjale tagasi kui edastamatu.

  See toimib ainult siis, kui saatja e-posti aadress on kehtiv. Enamasti rämpsposti puhul see nii ei ole.

kinnita kättesaamist

  Püüab saata saatjale kirja, mis annab märku tema kirja edukast päraslejõudmisest (kui saatja on seda soovinud).

  See tegevus võimaldab valida, kellele kättesaamise kinnitus saata. Kuigi on võimalik kinnituste saatmine kehtestada globaalselt &kmail;i seadistamise dialoogis (kaart Turvalisus), soovitame siiski neid mitte kõigile saata, sest see muudab &eg; rämpskirjade saatjale väga hõlpsaks oma tegevuse tulemuslikku jälgimise.

käivita käsk

  Käivitab käsu, kuid ei muuda kirja. Käivitatava rakenduse rada tuleb täielikult määrata. &kmail;i töö seiskub rakenduse tegevuse lõpuni. Rakendusele võib ette sääta kirja teatud osad: parameetritega &percnt;0, &percnt;1 &etc; saab määrata kirja osi kujutavad failid. Tavaliste kirjade puhul tähendab &percnt;0 teksti, &percnt;1 esimest kaasatud faili ja nii edasi. Lisaks saadetakse kogu kiri rakenduse stdin-i.

  Praegu toimib see ainult juhul, kui kirjal on vähemalt üks kaasatud fail. Tavalise kirja puhul ei toimi aga iseg mitte parameeter &percnt;0!

  Sisestada on võimalik suvaline, ka üsna keeruline shellikäsk, sest &kmail; kasutab käsurea käivitamiseks alamshelli. Seepärast toimib (omades piirides mõistagi) isegi selline käsl: ``uuencode` `-o` `$(mktemo kmail-uudecoded.XXXXXX)` && `echo` `$'\a'``

filtreeri läbi käsu

  Ole selle tegevuse rakendamisega ettevaatlik, sest see võib kirjadele tõsist kahju tekitada, kui filtri rakendus annab vastu mingi arusaamatu jama.

eemalda päis

  Eemaldab kirjast kõik määratud nimega päiseväljad. See võib olla kasulik näiteks võltsitud päisevälja Vastus: kõrvaldamiseks.

lisa päis

  Kui sellist välja veel ei ole, lisab kirjale määratud nime ja väärtusega päisevälja. Kui sama nimega väli on juba olemas, kirjutatakse see (siin määratud) uue väärtusega üle. Kui määratud nimega on mitu välja (&eg; Received:), kirjutatakse neist üle üks suvaline, teised jäetakse muutmata. See on selle võimaluse üks praeguseid piiranguid. Seda võiks kombineerida ülalkirjeldatud filtriga eemalda päis, mis tagab, et ühenimelisi päisevälju ei esineks.

muuda päiseid

  Uurib määratud päisevälja, muudab selle sisu ja kirjutab. Otsingistringi tõlgendatakse alati tõstutundliku regulaaravaldisena. Asendusstring sisestatakse täht-tähelt, välja arvatud juhud `\n`, `$n` ja `${nn}`, kus `n` on positiivne (ühekohaline, välja arvatud kolmandal juhul) number või `0`. Neid väljendeid tõlgendatakse tagasiviitena otsingustringis sulgudesse asetatud alamstringidele.

  Ka siin kehtivad samasugused piirangud nagu võimaluse lisa päis puhul.

### Filtrinäited

Kui oled tellinud (üldise) &kde; listi, saad luua sellele omaette kausta (anname sellele nimeks näiteks KDE-üldine) ning kasutada filtrit kirjade automaatseks suunamiseks sisenevate kirjade kaustast kausta KDE-üldine, kui need on saabunud &kde; meililistist. Filtri loomine käib nii:

#### Meililisti filtreerimine

1. Proovi, kas käsk Tööriistad Tekita filter Filtreeri meililisti x järgi suudab tuvastada meililisti (selle nimi peaks ilmuma x-i asemele). Kui jah, siis on kõik korras ning ilmub filter, kus X-Mailing-Listvõrdub <kde@lists.netcentral.net>. Seejärel vali soovitud sihtkataloog rippmenüst rubriigis Filtri tegevus ning asi ants!

   Kui see võimalus ei toimi, pead ise välja mõtlema unikaalse identifikaatori, mille järgi vajalikke kirju filtreerida. &kde; meililistide (peaaegu) unikaalne omadus on see, et nende päise väljadel Kellele: või CC: seisab kde@lists.netcentral.net. See on siiski vaid peaaegu unikaalne, sest see ei toimi ristpostitatud kirjade korral.

2. Vali Seadistused Filtrite seadistamine.

3. Vajuta tühja fltri loomiseks nuppu Uus. Filter ilmub kujul <tundmatu>.

4. Vali sektsioonis Filtri tingimused esimesest rippmenüüst <saajad>, teisest sisaldab ja kirjuta tekstiväljale `kde@lists.netcentral.net`.

5. Nüüd asu sektsiooni Filtri tegevus juurde. Vali esimesest rippmenüüst liiguta kausta. Sinna kõrvale ilmub uus rippmenüü võimalike kaustade nimedega. Vali soovitud kaust, kuhu filter peaks vajalikud kirjad suunama. Antud juhul tuleks valida kaust KDE-üldine.

Võib juhtuda, et vajad kirjade korralikuks filtreerimiseks täpsemaid kriteeriume. Näiteks võid soovida filtreerida ainult neid &kde; meililisti kirju, mille on saatnud sinu sõber Taavi Tibukene <tt@kusagil.ee>. Nüüd saad kasutada ka ülejäänud sobivustingimusi:

#### Filtri laiendamine

1. Ava aken Filtrite seadistamine ja vali äsja loodud filter.

2. Kuna soovid filtreerida kõik kirjad, mille väljal Kellele: või CC: seisab kde@lists.netcentral.net ja mis on pärit Taavilt, märgi ära raadionupp Kõik järgnevad sobivad.

3. Nüüd mine teise reelgi juurde ja vali rippmenüüdest järgmised elemendid: From ja sisaldab. Seejärel kirjuta tekstiväljale `tt@kusagil.ee`.

Ja sul ongi filter, mis suunab vajalikku kausta kõik &kde; meililisti kirjad, mille saatja on olnud `tt@kusagil.ee`.

## Allalaadimisfiltrid

Allalaadimisfiltreid saab kasutada kirjade filtreerimiseks POP serveril enne seda, kui nad täielikult alla laadida. Nii saad takistada &kmail;il alla laadimast väga suuri kirju ning hoida aega kokku.

POP konto seadistusdialoogis saad allalaadismifiltri sisse lülitada kasti Filtreeritakse kirjad, mis on suuremad kui ära märkides. Seejärel on sul võimalik määrata vastav suurus. Määratud suurust ületavate kirjade puhul kontrollitakse üle filtrid. Kui kirjale ei leita sobivat filtrit, näidatakse sulle kinnitusdialoogi ja sa saad otsustada, mida kirjaga ette võttya. Filtreerimise vaikesuurus on 50 000 baiti. See on enamasti üsna mõistlik väärtus. Kõik kirjad, millele rakendub ka filter, põhjustavad täiendava päise allalaadimise. Kirjade kaotamise vältimiseks on vaiketegevuseks määratud Kirja tõmbamine.

Ole ettevaatlik võimaluse Kiri kustutatakse serverist kasutamisega, sest kui kiri on serverist kustutatud, ei ole seda enam kuidagi võimalik taastada.

Korraliku filtrivaliku puhul on võimalik, et kõik kirjad, mille suurus on määratud lävest suurem, kasutavad automaatselt filtri määratud tegevust (&ie; tõmmatakse alla, jäetakse serverile või kustutatakse) ja sind ei tülitatagi kinnitusdialoogiga. Ole siiski ettevaatlik, sest kui kiri sobib filtri reegliga, ei pruugi sugugi olla võimalik valitud tegevust muuta, enne kui see on juba täide viidud. Kinnitusdialoog ilmub ainult siis, kui mõnele kirjale ei leita filtrit.

### Dialoog POP filtri reeglid

Filtrireeglite lisamine käib samamoodi nagu kirjafiltrite puhul. Vasakul saab hallata olemasolevaid filtreid. Nupu Uus abil saab filtri lisada. Paremal saab seadistada vastava filtri sobivustingimusi. Rubriigis Filtri tegevused saab määrata, mis juhtub siis, kui reegel mõnele kirjale sobib. Võimalikud valikud on:

Kirja tõmbamine

  Tõmbab filtriga sobiva kirja alla, nagu tõmmatakse ka kõik muud kirjad, mis ei ületa määratud suuruse piirväärtust.

Kirja tõmbamine hiljem

  Märgib kirja hiljem allalaaditavaks. See tähendab, et filtrile sobinud kirjad jäävad POP serverile, kuni sa otsustad nad käsitsi alla laadida.

Kirja kustutamine serverist

  Kustutab kirja serverist ilma seda alla laadimata. Kui oled kirja serverist kustutanud, ei ole seda enam võimalik taastada. Ole siin ettevaatlik, sest reegel võib sobida ka mõnele sellisele kirjale, mida sa tegelikult sooviksid saada.

Võimalus Kinnituse dialoogis näidatakse alati sobivaid hiljem tõmmatavaks määratud kirju tähendab, et kinnituse dialoog ilmub posti kontrollides alati, kui vähemalt üks kirja kohta käiv reegel toob kaasa võimaluse Kirja tõmbamine hiljem pruukimise - seda isegi siis, kui kõik suuruse piirväärtust ületavad kirjad sobivad reegliga. See on kasulik juhul, kui sul on vastava reegliga (Kirja tõmbamine hiljem) märgitud kirju, kuid sa ei ole enam ammu saanud ühtegi teadet suuruse piirväärtuse ületamise kohta. Ilma selle võimaluseta ei ilmu kinnituse dialoogi üldse ja sul ei olegi võimalust saada nii märgitud kirju, sest sa ei tea nende olemasolust.

### Kinnituse dialoog

See dialoog ilmub alati, kui oled muutnud POP filtrite tingimusi ning serveril leitakse kirju, mis ületavad POP konto seadistustes määratud suuruse piirväärtust. Seejärel on sul võimalus otsustada, mida kirjaga ette võtta. Võimalused on: Kirja tõmbamine (roheline), Kirja tõmbamine hiljem (kollane munakell) ja Kiri kustutatakse serverist (punane X). Ole viimase võimalusega ettevaatlik, sest serverilt kustutatud kirja ei ole enam kuidagi võimalik taastada.

Sektsioonis Filtreeritud kirjad saad ära märkida kastikese, kui saad kirja, mille filtrireegel märgib automaatselt ära mingi tegevuse jaoks (tõmbamine, tõmbamine hiljem, kustutamine). Seda saab lubada ainult siis, kui mõni kiri vastab filtrireeglile. Kui oled selle märkinud, ilmub sarnaste, kuid automaatselt märkimata kirjade nimekiri ning sul on võimalik muuta igale kirjale rakendatavat tegevust.

Arvesta sellega, et kui mõni kiri ületab suuruse piirväärtust, kuid kõik kirjad sobivad filtrireeglile, dialoogi ei ilmu. Erandiks on juhus, kui märgid POP filtrite seadistamise globaalsete valikute sektsioonis ära võimaluse Kinnituse dialoogis näidatakse alati sobivaid hiljem tõmmatavaks määratud kirju. Sellisel juhul ilmub dialoog ka siis, kui kirjad kõik sobivad filtrireegliga, aga vähemalt ühele neist on rakendatud tegevus Kiri tõmmatakse hiljem.

## Mitme konto kasutamine

Mitut kontot kasutatakse kirjade kontrollimiseks enam kui ühel meiliaadressil ja/või -serveril. Vali Seadistused &kmail;i seadistamine... *ja klõpsa konto lisamiseks või muutmiseks kaardil Võrk. Vaata kaardi Võrk seadistuste kohta lähemalt osa Alustamine.

Konkreetsel kontol uute kirjade kontrollimiseks kasuta menüükäsku Fail Kontrolli posti kontos, mille alammenüüst saad valida soovitud konto. Kui vajutada ja mõnda aega all hoida hiirenuppu ikoonil Kontrolli posti, ilmub samuti kontode nimekiri.

## Kirjade signeerimine ja krüptimine PGP või GnuPG abil

See kujutab endast lühiülevaadet &kmail;is PGP (Päris Hää Turvalisus, inglise keeles Pretty Good Privacy) toe rakendamise kohta. Anname siin ka veidi aimu PGP kasutusvõimalustest. See on kirjutatud inimestele, kes ei ole sellise asjaga varem kokku puutunud. Kui PGP kasutamine on sul juba käpas, võid rahulikult selle osa vahele jätta. See käsiraamat (ja &kmail;i kasutajaliides) kõneleb peamiselt PGP-st, kuid kehtib nii PGP kui GnuPG (GNU Turvalisuse Kaitsja, inglise keeles GNU Privacy Guard) kohta, kuigi mõned GnuPG käsurea võtmed võivad olla teistsugused.

Vaata ka PGP kohta käivat KKK lõiku.

Kaasatud faile ei ole võimalik krüptida, kui kasutad sisseehitatud OpenPGP tuge. Kaasatud failide krüptimiseks tuleb paigaldada ja seadistada krüptopluginad. Seejärel saad iga kaasatud faili puhul otsustada, kas see krüptida või mitte.

&kmail; peab tuginema PGP väljndile. See on tihtipeale erinev sõltuvalt PGP versioonist, mistõttu on oluline testida, et krüptimine tõesti toimiks, enne kui seda reeglipäraselt kasutama hakata. &kmail; ei pruugi hoiatada, kui miski viltu läheb. Seepärast on parem lubada võimalus Krüptitud/signeeritud teksti näidatakse pärast koostamist.

PGP toe kasutamiseks &kmail;is on hädavajalik, et PGP oleks paigaldatud ja korrektselt seadistatud. Me ei saa siinkohal paraku anda täielikku ülevaadet PGP-st endast. Seepärast märgime vaid ära sammud, mida tuleb ette võta PGP kasutamiseks. Täpsemalt PGP kohta vaata suurepärast PGP dokumentatsioon või GNU turvalisuse käsiraamatut.

Kindlasti tasuks eelnevalt uurida nii mainitud dokumente kui ka mõnda sissejuhatust avaliku võtme krüptograafiasse (&eg; seda, mis on kaasas PGP 6.5.x paketiga). Nii saad selgeks põhitõed, mis võimaldavad aru saada, mis üldse toimub. Seal on pikalt juttu ka tervest reast turvalisusega seotud asjadest, mille teadmine kahtlemata kulub marjaks ära.

Hakkame aga peale.

### Eeltingimused

&kmail; eeldab, et PGP binaarfail kannab nime `pgp`. GnuPG puhul eeldatakse, et binaarfail kannab nime `gpg`. Kui see sinu süsteemis nii ei ole, loo vastav sümbolviit.

Kui sa ei ole seda veel teinud, loo nüüd oma identiteedile võtmepaar (avalik ja salajane ehk eravõti). Seda tuleb teha käsureal vastavalt käsuga ``pgp` `-kg`` või ``gpg` `--gen``. &kmail; ei toeta praegu seesmiselt pgp võtme genereerimist. Identiteet (tavaliselt nimi, millele järgneb sulgudes meiliaadress, näiteks `Juhan Juurikas <juhanj@kusagil.ee>`) ja paroolifraas on väga olulised &kmail;i ja PGP eduka koostöö huvides.

### &kmail;i PGP-ga seotud seadistused

Vali turvalisuseseadistuste juures kaart OpenPGP. Seal leiad järgmised võimalused:

Krüptimisvahend

  Siin saad määrata, kas tahad kasutada PGP-d, GnuPG-d või ajada läbi üldse ilma krüptimistarkvarata. Mõistagi peab valitav rakendus olema ka paigaldatud. Samuti on oluline valida korrektne versioon.

Parool jäetakse meelde

  Kui see ei ole lubatud, küsib &kmail; parooli iga kord, kui kirja signeerid (enne ärasaatmist) või otsustad selle krüptida. Kui see on lubatud, jätab &kmail; pärast esimest parooli andmist selle meelde &kmail;i seansi lõppemiseni. Parool jäetakse mällu, seda ei kirjutata kõvakettale. Kui kasutad mõnda krüptopluginat või GnuPG-d gpg-agendiga, siis pärib väline rakendus sinu käest parooli ning lisavõimalusena jätab selle mõneks ajaks meelde.

Enda jaoks krüptitakse alati

  Kui see on keelatud ja sa soovid saata kellelegi krüptitud kirja, ei saa sa seda lugeda pärast kirja koostamist ja krüptimist. Luba see, kui soovid ka ise lugeda enda krüptitud kirju.

Krüptitud/signeeritud teksti näidatakse pärast koostamist

  Näitab krüptimise ja signeerimise tulemust enne kirja saatmist. Sel moel saab saatmise katkestada, kui krüptimine miskipärast ei õnnestunud. Seda võimalust on väga soovitatav kasutada.

Alati näidatakse kinnitamiseks krüptovõtmeid

  Avab alati dialoogi, mis võimaldab valida iga saaja puhul kasutatavad võtmed, kui saadad krüptitud kirja. Kui see ei ole lubatud, näitab &kmail; dialoogi ainult juhul, kui saajale ei leita võtit või kui krüptimisseadistused on konfliktis või määramata.

Kirjad singneeritakse automaatselt OpenPGP-ga

  Võimaldab lülitada, kas kirjad signeeritakse automaatselt või mitte. Mõistagi on sellest valikust hoolimata võimalik saata signeerimata kirju, kui tühistada redaktori aknas vastav võimalus.

Kirjad krüptitakse automaatselt, kui vähegi võimalik

  Kui see on lubatud, krüptib &kmail; kirjad automaatselt sisseehitatud OpenPGP toega või PGP/MIME pluginaga eeldusel, et igale saajale leitakse usaldusväärne PGP võti sinu võtmerõngast ning eeldusel, et sas ei ole andnud &kmail;ile korraldust kirjad teatud saajate korral krüptimata jätta. Kahtluse korral küsib &kmail;, kas kiri krüptida või mitte.

Nüüd, kus oled määranud krüptimisvahendi, tuleb &kmail;ile selgeks teha, millist OpenPGP võtit soovid kasutada kirjade signeerimiseks ja krüptimiseks. Selleks mine identiteetide seadistamise kaardile ning määra kasutatav võti kaardil Täpsemad valikud.

Nüüd saad väljuvaid kirju signeerida. Et teised saaks sulle krüptitud kirju saata ja ise veenduda, et sinu allkiri on õige ja kuulub tõesti sulle, tuleb sul neile saata oma avalik võti või laadida see avalike PGP võtmete serverile, kust nad saaksid selle alla tõmmata. Krüptitud kirjade saatmiseks või teiste signeeritud kirjade verifitseerimiseks läheb sul vaja nende avalikke võtmeid. Oma avalikud võtmed saab jätta hoiule avalike PGP võtmete serverile, näiteks http://www.cam.ac.uk.pgp.net/pgpnet/.

### Kirjade signeerimine

Kirja koostamine käib, nagu tavaliselt, &kmail;i redaktori aknas. Enne selle ärasaatmist klõpsa redaktori akna tööriistaribal ikooni Signeeri kiri. Seejärel võid kirja teele saata. Identiteet, mida kasutasid kirja kirjutamisel, peab olema seadistuste dialoogi identiteedi kaardil seotud OpenPGP võtmega. Kirja signeerimiseks peab &kmail; teadma sinu PGP parooli. Kui sul pole lubatud võimalus Parool jäetakse meelde, mida saab lubada või keelata turvalisuse sektsioonis, küsib &kmail; seda sinu käest. Kui sa aga juba oled &kmail;ile parooli teatavaks teinud ning mainitud võimalus on lubatud, signeeritakse kiri ilma liigseid küsimusi esitamata.

### Kirjade krüptimine

Krüptitud kirja saatmiseks kellelegi, kelle avalik võti on sul olemas, kirjuta kiri redaktori aknas valmis ning enne selle saatmist klõpsa tööriistaribal ikooni Krüpti kiri. Arvesta, et sul ei ole vaja ikooni klõpsata, kui oled &kmail;i seadistamisel valinud võimaluse Kirjad krüptitakse automaatselt, kui vähegi võimalik (vt. lähemalt eespool). Sellisel juhul lihtsalt saada kiri ära.

Kui klõpsad ikooni Krüpti kiri ja &kmail; ei suuda leida antud saajale sobivat võtit, näidatakse sulle krüptimisvõtme valiku dialoogis kõiki saadaolevaid võtmeid. Kui &kmail; leiab antud saajale enam kui ühe usaldusväärse võtme, näidatakse kõiki antud saajale sobivaid võtmeid. Mõlemal juhul tuleb sul valida võti/võtmed, mida soovid antud kirja krüptimiseks kasutada. Kasti Valik jäetakse meelde märkimine säästab sind tulevikus võtme valimise vaevast.

Kui kasutad võtit esimest korda, kui krüptimisseadistustes on konflikt või kui &kmail;i seadistusdialoogi sektsioonis Turvalisus on lubatud võimalus Alati näidatakse kinnitamiseks krüptovõtmeid, ilmub krüptovõtme heakskiitmise dialoog. Siin saad valida adressaatidele erinevaid võtmeid, samuti määrata igale adressaadiel omaette krüptovalikud. Vaikevõimalus Krüptitakse, kui see on vähegi võimalik krüptib kirja automaatselt, kui kõigile saajatele on olemas usaldusväärne võti.

Nagu ülal märgitud, ei saa sa oma krüptitud kirju ise lugeda, kui seadistuste turvalisuse kaardil ei ole lubatud võimalus Enda jaoks krüptitakse alati.

### Oma avaliku võtme saatmine

Koosta kiri isikule, kellele soovid saata oma avaliku võtme. Seejärel vali redaktori aknas menüükäsk Kaasamine Kaasa minu avalik võti. See kaasab sinu käesoleva identiteediga seotud avaliku võtme. Seejärel võid kirja teele saata.

Arvesta, et kui signeerid kirja tagamaks, et saaja saab korrektse võtme, ei pruugi see siiski nii minna. Siin valitseb kõrvalise isiku rünnaku oht, kes võib võtit muuta ning signeerida kirja tolle teise võtmega. Seepärast peaks saaja kontrollima kaasatud võtit võtme sõrmejälge sellega võrreldes, mida ta on sinu käest kindlasti turvalisel meetodil saanud. Vaata täpsemat infot PGP dokumentatsioonist.

### Kui saad krüptitud kirja

Sul tuleb vaid valida &kmail;is soovitud kiri. Seejärel päritakse sinu käest parooli. Siis proovib &kmail; kirja lahti krüptida ning näidata sulle selle teksti, kui kiri on krüptitud sinu avaliku võtmega. (Vastasel juhul ei saa sa seda üldse lugeda.) &kmail; salvestab kirjad krüptitult, nii et keegi ei saa neid lugeda ilma sinu parooli teadmata.

### Kui saad avaliku võtme

Avaliku võtme võid saata kaasatud failina või http, ftp või flopi vahendusel. Enne selle võtme kasutamist kirja krüptimiseks, mida saadad võtme omanikule, peaksid võtit kontrollima (kontrollides selle sõrmejälgi või otsides usaldusväärseid signatuure). Seejärel võid võtme lisada oma avalike võtmete võtmerõngasse, andes käsureal korralduse ``pgp` `-ka` failinimi`, kui kasutad PGP-d, või ``gpg` `--import` failinimi`, kui kasutad GnuPG-d. Kui võti on sertifitseerimata usaldusväärse signatuuriga, ei saa sa seda kasutada kirjade krüptimiseks, kui sa just ei signeeri võtit oma võtmega.

## Osa autorid

Selle osa kirjutasid Daniel Naber daniel.naber@t-online.de ja David Rugge davidrugge@mediaone.net.

Tõlge eesti keelde Marek Laane bald@online.ee