Mike
McBride
Marek
Laane

    bald@online.ee

Tõlge eesti keelde
2002-10-12
3.01.00
KDE
KControl
fondid

## Fondid

See moodul kirjeldab, kuidas sa saad hõlpsasti valida erinevaid fonte &kde; töölaua erinevate osade jaoks.

Paneel koosneb erinevatest fondigruppidest, mis võimaldab nende seadistamisel äärmiselt suurt paindlikkust:

- Üldine: (kasutatakse kõikjal, kus ei toimi teiste fondigruppide seadistused)

- Fikseeritud laiusega: (kõikjal, kus on määratud mitteproportsionaalne font)

- Tööriistariba: (font, mida kasutada &kde; rakenduste tööriistaribal)

- Menüü: (font, mida kasutada &kde; rakenduste menüüdes)

- Aknatiitel: (font, mida kasutada akende tiitliribal)

- Tegumiriba: (font, mida kasutada tegumiriba aplettidel).

- Töölaud: (font, mida kasutada töölaual ikoonide tähistamiseks).

Iga fondi juures on nupp Vali.... Sellele vajutades ilmub dialoogikast, kus saab valida uue fondi, stiili, suuruse ja märgistiku. Seejärel vajuta nuppu Olgu.

Valitud fondi näidis esitatakse fondirühma nime ja valikunupu vahelisel alal.

Kui oled valikutega valmis, vajuta lihtsalt nuppu Olgu ning &kde; käivitab kõik vajalikud komponendid uuesti, nii et sinu valikud jõustuvad otsekohe.

Nupp Säti kõiki fonte... võimaldab hõlpsasti määrata kõigi ülal valitud fontide omadus(ed). Fondivaliku dialoog on sarnane standardsele, kuid selles on lisaks märkekastid Font, Fondi stiil ja Suurus, mis lubavad neid väärtusi üksteisest sõltumatult muuta. Sa võid valida ainult ühe, kaks või ka kõik kolm võimalust; valik rakendub kõigile fondigruppidele.

Kui oled näites ülal valinud mitu erinevat fondivälimust ja sulle tundub, et nad on ikka liiga suured (mida juhtub sageli näiteks pärast kuvari resolutsiooni muutmist), võib kehtestada kõigile fontidele uue suuruse, ilma et see muudaks fontide muid, sulle armsaid määratlusi.

### Antialias

Antialiase kasutamiseks märgi lihtsalt kastike Antialiase kasutamine fontide puhul. See lülitab sisse veel kaks võimalust.

Märkimine võimaldab määrata, milliste fontide puhul ei kasutata antialiast. Seda saab määrata kahe liitkasti abil samal real.

Valida saab ka viisi, mida &kde; kasutab sinu fontidele antialiase välimuse andmiseks. Kui sa ei ole nende viisidega tuttav, peaksid selle võimaluse kasutamata jätma.

Fontide ja ikoonide antialiase kasutamine eeldab, et sul on nii X kui &Qt; tööriistakomplekti toetus, et sul on paigaldatud selleks sobivad fondid ja et sa kasutad X-serveri fondiesitusvõimalusi. Kui sul on antialiasega siiski probleeme, võta ühendust vastava &kde; meililistiga või tutvu lähemalt FAQiga.

### Sektsiooni autor

Selle sektsiooni kirjutasid Mike McBride mpmcbride7@yahoo.com ja Lauri Watts lauri@kde.org.

Tõlge eesti keelde: Marek Laanebald@online.ee, 2002