2002-09-22
3.1

# Seadistuste & profiilide salvestamine

&konqueror;i sulgedes salvestatakse automaatselt praegused vaatemenüü seadistused (näiteks Vaaterežiim, Kasuta faili index.html ja Peidetud failide näitamine) ning neid kasutatakse vaikeväärtustena &konqueror;i järgmisel käivitamisel.

Kuid lausa igale kataloogile on võimalik määrata erinev vaatemenüü seadistus. Selleks märgi menüüs Seadistused käsk Vaate omadused salvestatakse kataloogis, muuda vaatemenüü seadistusi oma maitse järgi ning seejärel eemalda märge käsu Vaate omadused salvestatakse kataloogis eest. Sel moel luuakse antud kataloogis `.directory`-fail, mis säilitab vaateseadistuse. Kataloogipõhise seadistuse eemaldamiseks vali menüükäsk Seadistused Eemalda kataloogi omadused (või lihtsalt kustuta `.directory`-fail).

See on näiteks väga kasulik siis, kui kataloogis on palju pilte. Siis saab selle avamisel näiteks lasta näidata pisipilte (valides menüüs Vaade Vaade ikoonidena ning Eelvaatlus Eelvaatluste näitamine), samal ajal kui teiste kataloogide avamisel pisipilte ei näidata.

&konqueror;i üldise välimuse käivitamisel määrab üks kahest profiilist - sõltuvalt sellest, kas käivitatakse failihalduri või veebilehitseja režiim. Profiil määrab ära akna suuruse, jagunemise kaheks või enamaks vaateks, liikumise paneeli või terminaliemulaatori näitamise ning vaikimisi avatava kataloogi või &URL;-i.

Käivitusaegse välimuse muutmiseks muuda &konqueror; selliseks, nagu sulle meeldib, ning vali menüüs Seadistused korraldus Salvesta vaate profiil "Failihaldur" või Salvesta vaate profiil "Veebi lehitsemine" sõltuvalt sellest, millises režiimis parajasti oled. Kui soovid, et &konqueror; käivituks tühja aknana, kirjuta enne profiili salvestamist asukoharibale `about:blank`.

Profiile on võimalik ka spetsiaalselt luua ja salvestada, valides menüükäsu Seadistused Vaate profiilide seadistamine.... Seejärel on neid profiile võimalik pärast &konqueror;i käivitamist valida menüükäsuga Seadistused Lae vaate profiil.

&konqueror;i saab käivitada omaloodud profiiliga, kui luua töölauale vastav ikoon. Selleks loo esmalt ikoon, lohistades &konqueror;i ikooni K menüüst töölauale ning valides Kopeeri siia. Seejärel tee ikoonil klõps hiire parema nupuga, vali Omadused ja muuda paneelil Käivitada välja Käsk, kirjutades sinna ``kfmclient` `openProfile MinuUusProfiil``, kus MinuUusProfiil on omaloodud profiili nimi. Siis võid paneelil Üldine anda sellele uue nime, näiteks `MinuUusProfiil` ja valida ka meelepärase ikooni.

Tõlge eesti keelde Marek Laane bald@online.ee