Mike
McBride
Marek
Laane

    bald@online.ee

Tõlge eesti keelde
2002-10-17
3.01.00
KDE
KControl
stiil

## Stiil

### Sissejuhatus

Selles moodulis saab määrata, millised näevad välja &kde;s kasutatavad vidinad.

Vidin on programmeerijate kõnepruugis sageli kasutatav mõiste kasutajaliidese mitmesuguste elementide, näiteks nuppude, menüüde ja kerimisribade kohta. Neid võib võtta ka põhiosadena, millest rakendused õigupoolest ongi kokku pandud.

Siin saab määrata, kuidas vidinad välja näevad, kuid nende värvi muutmise kohta loe lähemalt osas Värvid.

Moodul on jagatud kolmeks paneeliks: Stiil, Efektid ja Muud.

#### Paneel Stiil

Ülal asuvas loendikastis Elementide Stiil on kirjas eelnevalt määratud stiilid. Iga stiili juures on ära toodud selle nimi ja lühikirjeldus.

Stiili muutmiseks klõpsa selle nimel ning loendikasti all eelvaatealal võid näha, milline see välja näeb.

#### Paneel Efektid

Klõpsates paneelil Efektid, näed, et see on jagatud kaheks sektsiooniks.

Ülal on märkekast Kasutajaliidese efektide lubamine. Kui see ei ole märgitud, ei saa ühtegi paneelil toodud efekti kasutada. Neist mõne muutmiseks märgi kast ära.

Märkekasit all on neli liitkasti:

Valikukasti efekt

  Sellel on kaks võimalust. Kui valid võimaluse Animeeri, siis on liitkasti ilmumisel võimalik sealpakutavaid valikuid kerida. Kui siin on valitud Keelatud, siis ilmuvad liitkasti võimalused korraga.

Kohtspikri efekt

  Siin on kolm võimalust. Kui valid Animeeri, näitab kohtspikker ilmudes väikest animatsiooni. Kui valik on Vaibu, tundub kohtspikker taustale hajuvat. Kui valik on Keelatud, ilmuvad kohtspikrid otsekohe.

Menüü efekt

  Siin on neli võimalust. Kui valitud on Animeeri, on menüüloendi ilmumisel seda võimalik kerida. Kui valitud on Vaibu, paistab menüüloend taustale hajuvat. Kui valitud on Muuda läbipaistvaks, paistab menüüloendist taust läbi. Kuidas täpselt, on võimalik määrata järgmises sektsioonis. Kui valitud on Keelatud, ilmub menüüloend otsekohe.

Menüüde rebimispidemed

  Kui valitud on Keelatud, ei ole menüüd võimalik rakendusest eraldada. Kui valitud on Rakenduse tase, siis sõltub konkreetsest rakendusest, milliseid menüüsid on sellest võimalik eraldada.

  Enamikul rakendustel ei ole rebitavaid menüüsid. &kde;le ei saa anda käsku menüüd rakendusest vägisi eraldada. Seda saavad lubada teha ainult rakenduse autorid.

Järgmist märkekasti nimetusega Menüüd heidavad varje saab kasutada varju andmiseks kõigile &kde; menüüdele. Vari kujutab endast tumedat ala menüüst paremal ja all, mis jätab mulje, nagu seisaks menüü rakendusest eraldi ning tekitaks ise varju.

Järgmine sektsioon on kasutatav ainult siis, kui võimaluse Menüü efekt juurse on valitud Muuda läbipaistvaks. Liitkastis Menüü läbipaistvuse tüüp saab määrata viisi, mida &kde; läbipaistvuse andmiseks kasutab. Liuguriga saab määrata menüüde läbipaistvuse taseme. Paremal pool on võimalik tulemust eelvaatluses näha.

#### Paneel Muud

Siin on valida kuue võimaluse vahel.

Hiirekursori all olev nupp tõstetakse esile.

  Kui see on lubatud, märgitakse tööriistariba nupp, mille kohal hiir asetseb, nupu ümber tekkiva ruuduga. Nii on hea näha, millist nuppu saab hiirenupu klõpsuga parajasti valida.

Tööriistariba on liigutamisel läbipaistev

  Nimetus räägib iseenda eest: lubamise korral muutuvad tööriistaribad läbipaistvaks, kui neid ühest kohast teise liigutada.

Teksti asend

  Selles liitkastis saab määrata, kuhu ilmub nupul vaikimisi tema nimetus. Kui valitud on Ainult ikoonid, puudub tööriistariba nuppudel tekst. Kui valitud on Ainult tekst, asendatakse nupuikoonid nupu nimetusega. Kui valitud on Tekst ikoonide kõrval, näidatakse nupu nimetust ikoonist paremal pool. Kui valitud on Tekst ikoonide all, seisab nupu nimetus vaikimisi ikooni all.

  See võimalus kehtib ainult vaikimisi. Iga rakendus võib oma sätetega sellel paneelil määratu tühistada.

Nuppudel näidatakse ikoone

  Kui see on valitud, tekib tegevusnuppudele (näiteks Olgu ja Rakenda) väike ikoon, muutes nupud visuaalselt atraktiivsemaks. Kui see on valimata, on nuppudel näha ainult tekst.

Kohtspikrite näitamine

  Siin saab kohtspikrite näitamise sisse ja välja lülitada.

Menüüriba ekraani ülaosas MacOS'i stiilis

  Kui see on valitud, ilmub menüüriba ekraani ülaserva. See kajastab aktiivse rakenduse menüü valikuid.

### Osa autor

Selle osa kirjutasid Mike McBride mpmcbride7@yahoo.com ja Lauri Watts lauri@kde.org

Uuendas &kde; 3.1 tarbeks Mike McBride mpmcbride7@yahoo.com.

Tõlge eesti keelde Marek Laane bald@online.ee