2002-09-22
3.1

# Ülevaade

&konqueror; on suurepärane KDE töölaua keskkonna failihaldur, mille võimalused failihaldusel ulatuvad lihtsatest lõika/kopeeri-ja-aseta operatsioonidest nõudliku kohalike ja võrgufailide lehitsemiseni. Kataloogide sisu on võimalik näidata teksti ja ikoonide mitmes vaaterežiimis, sealhulgas saab failisisu esitada ka eelvaates pisipiltidena. Failide ja kataloogide omadusi saab kerge vaevaga uurida ning muuta ja rakendusi on võimalik käivitada pelgalt &HVN;ga.

&konqueror; on HTML 4.01 ühilduv veebubrauser sisseehitatud JavaScripti (ECMA-262), CSS (kaskaadlaadistik) ja kahesuunalise kirja (araabia ja heebrea) toega. See toetab &Java; aplettide turvalist käivitamist, &Netscape; pluginaid Flashi, RealAudio ja RealVideo vaatamiseks ning SSL-i turvaliseks suhtlemiseks. Hiilgavate omaduste hulka kuuluvad nuu hulgas URL-ide ja vormide automaatne lõpetamine, võime importida järjehoidjaid muudelt veebilehitsejatelt ning kaartide kasutamise võimalus.

&konqueror; on ka suurepärane ja võimekas FTP-klient.

&konqueror; on universaalne vaaterakendus, mis suudab näidata pilte ja dokumente ilma muid rakendusi käivitamata. See on võimalik tänu muude rakenduste komponentide (&kde; koostisosade) põimimisele: &kview; aitab piltide, &kdvi; DVI-failide, &kghostview; &PostScript;-dokumentide ning mitmesugused &koffice;'i rakendused neile omaste dokumenditüüpide vaatamisel.

&konqueror; on igati kohandatav rakendus, mida igaüks võib seadistada oma vajaduste järgi alates üldisest stiilist ning teksti ja ikoonide suurusest kuni menüüribas näha olevate elementide valimise, tööriistaribade hulga ja asendi muutmise ning isegi uute kiirklahvide määramiseni. Erinevaid seadistusteprofiile saab vajadusel salvestada, et neid oleks hiljem hõlpus kasutada.

Tõlge eesti keelde Marek Laane bald@online.ee