# Töö &kate;ga MDI režiimis

## Ülevaade

Aken, vaade, dokument, paneel, redaktor... Mida küll kõik need mõisted &kate; puhul tähendavad ja kuidas neid kõige tõhusamalt kasutada? See peatükk seda seletabki - ja veel palju muudki.

### Peaaken

&kate; peaaken on standardne &kde; rakenduse aken, millel on lisaks dokitavad alamaknad ehk tööriistaaknad. Peaaknal on menüüriba kõigi tavapäraste menüdega ja mõne lisamenüüga ning tööriistariba, mis pakub võimaluse kiiresti kasutada kõige levinumaid käske.

Akna kõige tähtsam osa on redigeerimisala, mis vaikimisi näitab ühtainsat tekstiredaktori komponenti, milles sul on võimalik oma dokumendiga töötada.

Akna dokkimisvõimalusi kasutatakse tööriistaakende puhul.

- Failinimekiri

- Failivalija

- Sisseehitatud terminaliemulaator

Ja muud võimalikud tööriistaaknad, näiteks need, mida pakuvad pluginad.

Tööriistaakna võib asetada, kuhu süda soovib kas peaakna sees või väljaspool seda, lohistades hiire vasakut klahvi all hoides selle ülaosas asuvat "sanga". Väljapoole &kate; akent asetades saab sellele ligi ka süsteemi paneelilt, kus see on rühmitatud &kate; saki alla.

Dokitud akna lohistamisel ilmub must ristkülik, mis osutab kohta, kuhu aken asetatakse hiirenupu lahtilaskmisel, kui te just ei liiguta hiirt peakna sees. Sel juhul muutub lohistatud aken vabalt hõljuvaks tipptasemeaknaks.

## Redigeerimisala

&kate; suudab üheaegselt avada rohkem kui ühe dokumendi, samuti poolitada redigeerimisala mitmeks osaks sarnaselt sellele, kuidas toimivad näiteks &konqueror; või populaarne tekstiredaktor emacs. Sel moel saad näha mitut dokumenti korraga või ühe ja sama dokumendi mitut vaadet, mis võib olla kasulik, kui näiteks dokumendi alguses on definitsioone, mida soovid mitmel korral kasutada. Muidugi saab ka ühes vaates hoida lahti rakenduse lähteteksti päist, samal ajal teises aknas rakendusfaili redigeerides.

Kui üks ja sama dokument on avatud mitmes vaates, kajastuvad ühes vaates tehtud muudatused kohe ka teistes. See hõlmab nii teksti muutmist kui selle valimist. Otsinguoperatsioonid või kursori liikumine aja kajastub ainult aktiivses vaates.

Praegu ei ole võimalik hoida üht ja sama dokumenti avatuna mitmes vaates selleks, et ühes vaates redigeerida, samas aga teistes vaadetes muutusi ei toimuks.

Redaktori jagamisel kaheks vaateks jagatakse see võrdse suurusega paneelideks, mis mõlemad näitavad aktiivset dokumenti. Uus vaade asub all (horisontaalse poolitamise korral) või paremal (vertikaalse poolitamise korral). Aktiivseks muutub uus aken, millele osutab väike roheline tuluke aktiivses vaates.

## Failinimekiri

Failinimekiri näitab kõiki parajasti &kate;s avatud dokumente. Muudetud failidel on vasakul pool olekunäitajana väike flopiketta ikoon.

Kui avatud on kaks või enam samanimelist (eri kataloogides asuvat) faili, lisandub teise faili nimele <2> jne. Vihjemull faili juures näitab selle täisnime koos asukohaga, mis võimaldab valida just soovitu.

Dokumendi näitamiseks parajasti aktiivses vaates klõpsa nimekirjas soovitud dokumendi nimel.

Vaikeasukoht &kate; aknas on vasakul pool redigeerimisala dokitavas sakkidega aknas, kus teiseks osapooleks on failivalija.

## Failivalija

Failivalija on katalooginäitaja, mis võimaldab avada näidatava kataloogi faile aktiivses vaates.

Ülalt alla koosneb failivalija järgmistest elementidest:

Tööriistariba

  See sisaldab tavapäraseid navigeerimisnuppe:

  Kodu

    Sellele vajutamine põhjustab katalooginäitajal käsuga `cd` liikumise sinu kodukataloogi.

  Üles

    See põhjustab katalooginäitajal käsuga `cd` liikumise parajasti näidatava kataloogi ülemkataloogi, kui see on võimalik.

  Tagasi

    See põhjustab katalooginäitajal käsuga `cd` liikumise eelmisesse näidatud kataloogi. See nupp ei toimi, kui varem pole ühtegi kataloogi näidatud.

  Edasi

    See põhjustab katalooginäitajal käsuga `cd` liikumise ajaloos järgmisena näidatud kataloogi. Nupp ei toimi, kui ajalugu ei tunne ühtegi järgmisena näidatud kataloogi.

  Sünkroniseeri

    See nupp põhjustab katalooginäitajal käsuga `cd` liikumise parajati aktiivse dokumendi kataloogi, kui see on võimalik. Nupp ei toimi, kui aktiivne dokument on uus ja salvestamata dokument või kui pole võimalik otsustada, millises kataloogis see asub.

&URL; kirje

  Siia saab kirjutada näidatava kataloogi asukoha. URL kirje säilitab varem kasutatud asukohtade nimekirja, mis võimaldab valida neist mõne paremal pool kirjet asuva noolenupu abil.

  &URL; kirje suudab sisestatava kataloogi nime ka ise lõpetada. Millisel viisil see toimub, saab valida hiire parema nupu klõpsuga tekstikirjel avanevast hüpikmenüüst.

Kataloogivaade

  See on tavapärane &kde; kataloogivaade.

Filtrikirje

  Filtrikirje võimaldab sisestada filtri katalooginäitajas näidatavatele failidele. Filter kasutab tavapäraseid kirjeid, erinevaid mustreid peab eraldama tühik. Näide: `*.cpp *.h *.moc`

  Kõigi failide näitamiseks kasuta üht tärni `*`.

  Filtrikirje jätab meelde kümme seansi kestele sisestatud kirjet, nende kasutamiseks vajuta noolenuppu kirjest paremal pool ja vali sobiv.

## Sisseehitatud terminaliemulaator

Sisseehitatud terminaliemulaator on &kde; terminalirakenduse &konsole; koopia. Selle saab sisse lülitada menüükäsuga Seadistamine Terminaliemulaatori näitamine või klahvikombinatsiooniga F7 ning see muutub sisselülitamise järel kohe aktiivseks. Kui sisse on lülitatud võimalus Konsooli sünkroniseerimine aktiivse dokumendiga, siis liigub see käsku `cd` kasutades automaatselt aktiivse dokumendi kataloogi, kui võimalik.

Vaikeasukoht &kate; aknas on allpool redigeerimisala.

&konsole;i saab seadistada hiire parema nupu hüpikmenüüd kasutades. Lähemat infot vaata &konsole;i käsiraamatust.