Lauri
Watts
Marek
Laane

    bald@online.ee

Tõlge eesti keelde
2002-10-16
3.1
KDE
kcontrol
Töölaua teemad

## Teemahaldur

Selle mooduli abil saab paigaldada, vaadata ja isegi luua &kde; töölaua teemasid.

Lehekülg on jagatud kaheks paneeliks: Paigaldaja ja Sisukord.

### Paigaldaja

Siin saab paigaldada, luua ja eelvaadelda &kde; teemasid. Sel moel loodud teemad ei pruugi hõlmata kõiki seadistusvõimalusi, mida &kde; pakub, küll aga enamiku, mis on alustuseks päris hea.

Vasakul on näha &kde; tuvastatud teemade nimekiri. Neist mõne valimine näitab paneeli keskmises sektsioonis, kuidas see välja näeb. Allpool esitatakse teema kohta ka mõningane info, mida autor on suvatsenud kirja panna, näiteks pikem nimetus või lühikirjeldus.

Lisaks tavapärastele &kcontrol;e nuppudele lehekülje allosas, on selles moodulis paremal servas neli uut nuppu. Lisa... võimaldab lisada vasakul asuvasse nimekirja uue teema. Sellele vajutamine avab tavapärase &kde; failidialoogi, kus saab üles otsida alla laaditud või loodud teemad.

Nupp Salvesta kui... võimaldab salvestada olemasoleva teema uue nimega, mis näiteks lubab seda muuta ilma originaali kahjustamata. Seda on äärmiselt soovitav kasutada, kui oled otsustanud mõne olemasoleva teema alusel luua oma teema, sest teemafailis olevad vead võivad kaasa tuua äraarvamatuid tagajärgi.

Nupp Loo... tekitab teem parajasti kehtivate töölaua seadistustega. Sel moel loodud teemad pole enamasti eriti arenenud, kuid nende põhjal on väga hea harjutada teema loomise kunsti.

Ja lõpuks: äärmiselt hõlpus on koguda terve hulk teemasid, mis veebileheküljel nägid päris kenad välja, aga tegelikkuses ei vastanud sugugi sinu maitsele. Selle olukorra parandab nupp Eemalda, millele vajutamise järel valitud teema kaob nimekirjast.

### Sisukord

See paneel toimib koostöös esimesega, võimaldades kohandada teema just oma maitse järgi.

Mitte kõik teemad ei sisalda instruktsioone (või pilte) kõigi &kde; seadistatavate osade tarbeks. Mõnel on näiteks värviskeem, töölaua taustapilt ja paneeli stiil, aga mitte ikoone või akna dekoratsiooni juhiseid.

Teine üsna tavaline võimalus on see, et sa oled lõpuks ometi saanud valmis omaenda ikooniteema, kus kõik tundub olevat täpselt paigas, ning soovid seda küll proovida, ei taha aga praegust paigaldust ära rikkuda.

Selle lehekülje abil näed otsekohe, millistes kategooriates teema muudatusi kaasa toob ning võid neid efekte lubada või keelata.

Loend pealdise Töö järgmiste osade kallal all näitab märkekastiga nimetuste eest, kas teema seda elementi kuidagi muudab, ning paremal pool on kirjas, kas teemal üldse on midagi antud elementi puudutavat.

Nupuga Puhasta saab kõik tähistatud märkekastid puhtaks teha ning nupuga Inverteeri märkida kõik parajasti tühjad kastid ning tühjendada märgitud.

Näiteks teema Eclipse, mis on kaasas &kde; baaspaigaldusega, sisaldab kõiki seadistatavaid elemente ning kohandab vaikimisi need kõik oma vajadustele. Teema MGBreizh sisaldab kõike peale ikoonide. Teema Tehniline, mille võib leida paketist kdeartwork, sisaldab ainult ikoone, nii et kui soovid paigaldada teemad MGBreizh ja Tehniline, näed, et enamik teemast MGBreizh on endiselt alles, ainult ikoonid on uued.

Võttes ette sama stsenaariumi: mida teha siis, kui sa kohe enam üldse ei soovi teemat MGBreizh ning soovid selle eemaldada ja kasutada ainult teemat Tehniline?

On kaks võimalust. Võid ära märkida kasti Eemalda eelmise teema osad, misjärel enne uue teema paigaldamist eemaldatakse täielikult kõik seni paigaldatud teemad. Samas võid ka paigaldada Vaikimisi teema, mis õigupoolest polegi niivõrd teema, kuivõrd teemapuhastaja - see eemaldab kõik varasemad teemad ning sätib töölaua teema seadistused &kde; vaikeväärtustele.

### Osa autor

Selle osa kirjutas Lauri Watts lauri@kde.org.

Tõlge eesti keelde Marek Laane bald@online.ee